
FJORTEN  GRUNDPRINCIPPER 

HVORVED  VI  KAN  FØLGE  PROFETEN 


Præsident  Ezra  Taft  Benson 

De  tolvs  Kvorum 


Mine  elskede  brødre  og  søstre.  Det  er 
en  ære  at  være  sammen  med  jer  i  dag.  I 
studenter  er  en  del  af  en  udvalgt  ung 
generation  -  en  generation,  der  udmær- 
ket kan  blive  vidne  til  Herrens  tilbage- 
venden. 

Ikke  blot  vokser  kirkens  medlemstal  i 
dag,  den  vokser  også  i  trofasthed  og 
hvad  der  er  af  endnu  større  betydning: 
vores  unge  generation  er  som  gruppe 
endnu  mere  trofast  end  den  ældre  gene- 
ration. Gud  har  holdt  jer  i  reserve  for 
den  elvte  time  -  Herrens  store  og  forfær- 
delige dag.  Det  vil  blive  op  til  jer  ikke 
blot  at  hjælpe  med  til  at  føre  riget  frem  i 
triumf,  men  til  at  frelse  jeres  egen  sjæl  og 
stræbe  efter  at  frelse  jeres  børns,  og  til  at 
ære  principperne  i  den  inspirerede 
grundlov  for  De  forenede  Stater. 
For  at  hjælpejer  til  at  klare  de  livsvigtige 
prøvelser,  der  ligger  forude  for  jer,  vil  jeg 
i    dag    belyse    forskellige    sider    af  en 


storslået  nøgle,  der,  hvis  I  vil  respektere 
dem,  vil  krone  jer  med  Guds  herlighed 
og  bringe  jer  sejrrige  igennem  til  trods 
for  Satans  rasen. 

Snart  vil  vi  fejre  vor  profets  85.  fødsels- 
dag. I  kirken  synger  vi  salmen:  ,,Hav  tak 
for  profeten,  du  sendte!"  Og  netop  her  er 
den  storslåede  nøgle  -  at  følge  profeten  - 
og  heri  ligger  åt  fjorten  grundprincipper 
hvorved  vi  kan  folge  profeten,  præsiden- 
ten over  Jesu  Kristi  Kirke  af  Sidste 
Dages  Hellige. 

For  det  første:  Profeten  er  den  eneste, 
som  taler  for  Herren  i  alle  ting. 

I  afsnit  132  vers  7  i  Lære  og  Pagter  taler 
Herren  om  profeten  -  præsidenten  -  og 
siger: 

„Der  findes  aldrig  mere  end  een  på 
samme  tid  på  jorden,  som  har  fået  denne 
myndighed  og  dette  præstedømmes  nøg- 
ler.^' 


Og  i  afsnit  21  versene  4-6,  udtaler  Her- 
ren: 

„Derfor  skal  du,  min  kirke,  give  agt  på 
alle  de  ord  og  befalinger,  han  giver  dig, 
eftersom  han  modtager  dem,  så  længe 
han  vandrer  i  hellighed  for  mig. 
Thi  I  skal  tage  imod  hans  ord  i  al 
tålmodighed  og  med  tro,  som  om  det  var 
fra  min  egen  mund. 
Thi  når  I  gør  dette,  skal  helvedes  porte 
ikke  få  overhånd  over  jer." 

For  det  andet:  Den  levende  profet  er  af 
større  betydning  for  os  end 
standardværkerne. 

Præsident  Wilford  Woodruff  fortæller 
om  en  interessant  begivenhed,  der  fore- 
kom i  profeten  Joseph  Smiths  tid: 
,,Jeg  vil  henvise  til  et  bestemt  møde  i 
Kirtland  by  i  mine  unge  dage.  Ved  det 
møde  blev  der  sagt  noget,  som  også  er 
blevet  sagt  her  i  dag,  med  hensyn  til  de 
levende  profeter  og  med  hensyn  til  Guds 
skrevne  ord.  Det  samme  princip  blev 
forelagt,  omend  ikke  så  udførligt  som 
det  er  gjort  her,  da  én  af  de  ledende  i 
kirken  rejste  sig  og  talte  om  emnet  og 
sagde:  ,1  har  Guds  ord  her  foran  jer  i 
Bibelen,  Mormons  Bog  og  Lære  og 
Pagter:  I  har  Guds  skrevne  ord,  og  I,  der 
giver  åbenbaringer,  bør  give  åbenbarin- 
ger i  henhold  til  disse  bøger,  for  det,  der 
er  skrevet  i  disse  bøger,  er  Guds  ord.  Vi 
bør  begrænse  os  til  dem!' 
Da  han  sluttede,  vendte  bror  Joseph  sig 
til  bror  Brigham  Young  og  sagde:  ,Bror 
Brigham,  jeg  ønsker,  at  du  rejser  dig  og 
siger  os,  hvad  du  mener  om  de  levende 
profeter  og  Guds  skrevne  ord.' 
Bror  Brigham  gik  til  talerstolen,  og  han 
tog  Bibelen  og  lagde  den  på  podiet;  han 
tog  Mormons  Bog  og  lagde  den  fra  sig; 
og  han  tog  Lære  og  Pagter  og  lagde  den 
foran  sig,  og  så  sagde  han:  ,Der  er  Guds 


Joseph  Smith 


Brigham  Young 


skrevne  ord  til  os  med  hensyn  lil  Guds 
værk  fra  verdens  begyndelse  og  næsten 
op  til  vor  tid.  Og  nu,'  sagde  han,  ,når  vi 
sammenligner  de  levende  profeter  med 
disse  bøger,  så  er  de  bøger  ingenting  for 
mig;  de  bøger  bringer  ikke  Guds  ord 
direkte  til  os  nu,  på  samme  måde  som 
profetens  ord  eller  en  mand  gør  det,  der 
bærer  det  hellige  præstedømme  i  vor  tid 
og  generation.  Jeg  vil  hellere  have  de 
levende  profeter  end  alt,  hvad  der  er 
skrevet  i  bøgerne.'  Det  var  den  linie,  han 
fulgte.  Da  han  var  færdig,  sagde  bror 
Joseph  til  forsamlingen:  ,Bror  Brigham 
har  udtalt  Herrens  ord,  og  han  har  sagt 
jer  sandheden.'"  {Conference  Report, 
oktober  1897,  s.  18-19) 

For  det  tredie:  Den  levende  profet  er  af 
større  betydning  for  os  end  en  død 
profet. 

Guds  åbenbaringer  til  Adam  gav  ikke 
Noa  besked  på,  hvordan  han  skulle 
bygge  Arken.  Noa  havde  brug  for  sin 
egen  åbenbaring.  Derfor  er  den  mest 
betydningsfulde  profet,  såvidt  I  og  mig 
angår,  den  der  lever  i  vor  tid,  til  hvem 
Herren  nu  åbenbarer  sin  vilje  med  os. 
Derfor  er  det  vigtigste  læsestof  for  os  i 


John  Taylor 


Wilford  Woodruff 


dag  profetens  ord,  som  vi  hver  måned 
kan  læse  i  Den  danske  Stjerne.  Vore 
instruktioner,  med  hensyn  til  hvad  vi  bør 
gøre  i  de  næste  seks  måneder,  findes  i 
talerne  fra  generalkonferencerne,  som 
trykkes  i  Stjernen  for  april  og  oktober 
måned. 

Tag  jer  i  agt  for  dem,  der  vil  sætte  de 
døde  profeter  op  imod  de  levende  profe- 
ter, for  de  levende  profeter  kommer  altid 
forud  for  de  døde. 

For  det  fjerde:  Profeten  vil  aldrig  føre 
kirken  på  afveje. 

Præsident  Wilford  Woodruff  udtalte: 
,,Jeg  siger  til  Israel,  at  Herren  aldrig  vil 
tillade  mig  eller  nogen  anden  mand,  som 
står  som  præsident  for  kirken,  at  ledejer 
på  afveje.  Det  ligger  ikke  i  programmet. 
Det  har  Gud  ikke  i  sinde."  (The  Discour- 
ses  of  Wilford  Woodruff,  s.  212-13.). 
Præsident  Marion  G.  Romney  fortæller 
om  en  oplevelse,  han  havde: 
,,Jeg  husker  for  mange  år  siden,  da  jeg 
var  biskop,  at  præsident  Heber  J.  Grant 
talte  i  vores  ward.  Efter  mødet  kørte  jeg 
ham  hjem.  .  .  Da  han  tog  afsked  med 
mig,  lagde  han  armen  om  min  skulder  og 
sagde:  ,Min  dreng,  hold  du  altid  øje  med 


kirkens  præsident,  og  hvis  han  nogen 
sinde  siger,  at  du  skal  gøre  noget,  der  er 
forkert,  og  du  så  gør  det,  så  vil  Herren 
velsigne  dig  for  det.'  Og  med  et  blink  i 
øjet  sagde  han  så:  ,Men  du  behøver  ikke 
at  bekymre  dig.  Herren  vil  aldrig  lade  sit 
talerør  føre  folket  på  afveje.'"  {Confe- 
rence  Report,  oktober  1960,  s.  78) 

For  det  femte:  Det  kræves  ikke  af 
profeten,  at  han  skal  have  nogen 
specielt  jordisk  uddannelse  eller 
eksamenspapirer  for  at  tale  om  et 
hvilket  som  helst  emne  eller  handle  i 
nogen  som  helst  sag  til  et  hvilket  som 
helst  tidspunkt. 

Somme  tider  er  der  nogle  der  synes,  at 
deres  jordiske  kundskab  om  et  bestemt 
emne  er  større  end  den  himmelske  viden, 
som  Gud  giver  sin  profet  om  det  samme 
emne.  De  mener,  at  profeten  bør  have 
samme  jordiske  udannelse  eller  oplæ- 
ring, som  de  selv  har,  før  de  vil  acceptere 
noget,  som  profeten  måtte  sige,  som 
taler  imod  deres  jordiske  oplæring.  Hvor 
megen  jordisk  oplæring  havde  Joseph 
Smith?  Alligevel  gav  han  åbenbaringer 
om  alle  slags  emner.  Vi  har  endnu  ikke 
haft  en  profet,  som  har  fået  en  doktor- 
grad i  noget  emne.  Vi  opmuntrer  til 
jordisk  viden  på  mange  områder,  men 
husk,  at  hvis  der  nogen  sinde  opstår  en 
konflikt  mellem  jordisk  viden  og  profe- 
tens ord,  så  står  I  på  profetens  side,  og  I 
vil  blive  velsignet,  og  tiden  vil  vise,  at  I 
har  gjort  det  rigtige. 

For  det  sjette:  Profeten  behøver  ikke  at 
sige  „Så  siger  Herren"  for  at  give  os 
hellig  skrift. 

Somme  tider  er  der  nogle,  der  hænger  sig 
i  ordbrug.  De  kan  f.eks.  sige,  at  profeten 
har  givet  os  råd,  men  at  vi  er  ikke 
forphgtede  til  at  følge  dem,  medmindre 


han  siger,  at  det  er  en  befaling.  Men 
Herren  siger  om  profeten:  „Du  (skal) .  .  . 
give  agt  på  alle  de  ord  og  befalinger,  han 
giver  dig"  (L&P  21:4). 
Og  når  man  taler  om  at  modtage  råd  fra 
profeten,  så  siger  Herren  i  L&P  108:1: 
,, Sandelig,  så  siger  Herren  til  dig,  min 
tjener  Lyman:  Dine  synder  er  dig  for- 
ladt, fordi  du  har  adlydt  min  røst  og  er 
kommet  herop  til  morgen  for  at  modta- 
ge råd  af  ham,  som  jeg  har  beskikket." 
Brigham  Young  sagde:  „Jeg  har  endnu 
aldrig  holdt  en  prædiken  og  sendt  den  ud 
til  menneskenes  børn,  uden  de  kan  kalde 
den  hellig  skrift."  {Journal  ofDiscourses, 
13:95) 

For  det  syvende:  Profeten  siger  os, 
hvad  vi  behøver  at  vide,  ikke  altid  hvad 
vi  ønsker  at  vide. 

„Du  har  talt  strenge  ord  til  os,  mere  end 
vi  kan  tåle,"  klagede  Nephis  brødre. 
Men  Nephi  svarede  dem  ved  at  sige: 
,,For  de  skyldige  er  sandheden  hård,  for 
den  skærer  dem  i  hjertet"  (1  Ne.  16:1,2). 
Præsident  Harold  B.  Lee  sagde: 
„I  kan  måske  ikke  lide  det,  der  kommer 
fra  kirkens  autoriteter.  Det  er  måske  i 
strid  med  jeres  politiske  synspunkter. 
Det  er  måske  imod  jeres  syn  på  omgang 
med  mennesker.  Det  griber  måske  ind  i 
jeres  selskabshv  .  .  .  Jeres  sikkerhed  af- 
hænger ligesom  vores  af,  om  vi  følger 
dem  eller  ikke.  .  .  Lad  os  holde  øje  med 
kirkens  præsident"  {Conference  Report, 
oktober  1970,  s.  152-53). 
Men  det  er  den  levende  profet,  der 
virkelig  kan  ophidse  verden.  ,,Selv  i 
kirken,"  sagde  præsident  Kimball,  „er 
der  mange,  som  er  tilbøjelige  til  at  hylde 
mindet  om  fortidens  profeter  for  ånde- 
ligt at  stene  de  nulevende.'  (Instructor, 
95:257) 
Hvorfor?  Fordi  de  levende  profeter  be- 


Lorenzo  Snow 


Joseph  F.  Smith 


skæftiger  sig  med  det,  som  vi  har  brug 
for  at  vide  nu,  og  verden  foretrækker,  at 
profeterne  enten  er  døde  eller  helt  passer 
sig  selv.  Nogle  såkaldte  eksperter  i  sam- 
fundskundskab ønsker,  at  profeten  skal 
tie  om  politik.  Nogle,  der  påstår,  at  de  er 
eksperter  på  evolutionsområdet  ønsker, 
at  profeten  tier  om  evolution.  Og  sådan 
er  det  hele  vejen  igennem. 
Måden  vi  reagerer  på  en  levende  profets 
ord,  når  han  fortæller  os,  hvad  vi  behø- 
ver at  vide,  men  helst  vil  være  fri  for  at 
høre,  er  en  prøve  på  vores  trofasthed. 
Præsident  Marion  G.  Romney  sagde: 
,,Det  er  let  at  tro  på  de  døde  profeter, 
men  det  er  noget  stort  at  tro  på  de 
levende  profeter."  Og  han  illustrerer  det 
på  denne  måde: 

,,En  dag,  mens  præsident  Grant  endnu 
levede,  sad  jeg  i  mit  kontor  på  den  anden 
side  af  gaden  efter  en  generalkonference. 
En  ældre  mand  kom  for  at  tale  med  mig. 
Han  var  meget  ophidset  over,  hvad  der 
var  blevet  sagt  til  konferencen  af  nogle  af 
brødrene,  bla.  af  mig  selv.  Jeg  kunne 
høre  på  denne  mands  udtale,  at  han  kom 
fra  et  andet  land.  Da  jeg  havde  fået 
dæmpet  ham  lidt  ned,  så  han  ville  høre 
på  mig,  sagde  jeg:  , Hvorfor  kom  du  til 


Heber  J.  Grant 


George  Albert  Smith 


Amerika?'  Jeg  er  her,  fordi  en  Guds 
profet  bad  mig  komme.'  ,Hvem  var  den 
profet?'  fortsatte  jeg.  ,Wilford  Woo- 
druff '  ,Tror  du,  at  Wilford  Woodruff 
var  en  Guds  profet?'  ,Ja,  det  gør  jeg.' 
„Tror  du  også,  at  præsident  Joseph  F. 
Smith  var  en  Guds  profet?'  ,Ja,  det  gør 

jeg.' 

Så  kom  det  store  spørgsmål,  det  afgø- 
rende: ,Tror  du,  at  Heber  J.  Grant  er  en 
Guds  profet?'  og  han  svarede:  ,Jeg  sy- 
nes, han  burde  lade  være  med  at  tale  om 
folkepension.' 

Jeg  vil  sige  jer,  at  en  mand  i  hans 
situation  er  på  vej  til  at  falde  fra.  Han 
forspilder  sine  chancer  for  at  opnå  evigt 
liv.  Og  det  gælder  enhver,  som  ikke  kan 
følge  den  levende  Guds  profet."  (Confe- 
rence  Report,  april  1953,  s.  125). 

For  det  ottende:  Profeten  er  ikke 
begrænset  af  menneskers 
fornuftslutninger. 

Der  vil  være  øjeblikke,  hvor  man  må 

vælge   mellem   Guds   åbenbaringer   og 

menneskers  fornuftslutninger  -  mellem 

profeten  og  professoren.  Joseph  Smith 

sagde: 

„Hvad   som   helst   Gud   forlanger,   er 


rigtigt,  ligegyldigt  hvad  det  er,  selv  om  vi 
måske  ikke  sqx  fornuften  deri,  før  længe 
efter  at  situationen  er  forbi."  (Scrap- 
book  of  Mormon  Literature,  vol.  2,  s. 
173) 

Ville  det  forekomme  rimeligt,  at  en 
øjenlæge  fik  besked  på  at  helbrede  en 
bhnd  mand  ved  at  spytte  på  jorden,  lave 
ler  deraf  og  lægge  det  på  mandens  øjne 
for  bagefter  at  lade  ham  vaske  øjnene  i 
snavset  vand?  Og  alligevel  er  det  præcis 
den  kur  Jesus  anbefalede  en  mand,  som 
blev  helbredt.  (Se  Johs.  9:6-7)  Synes  det 
rimeligt  at  helbrede  spedalskhed  ved  at 
sige  til  en  mand,  at  han  skulle  dyppe  sig 
syv  gange  i  en  særlig  flod?  Og  alligevel  er 
det  nøjagtig  det,  som  profeten  Elisa 
sagde  til  en  spedalsk,  at  han  skulle  gøre 
og  han  blev  helbredt.  (Se  2.  Kong.  5) 
,,Thi  mine  tanker  er  ej  eders,  og  eders 
veje  ej  mine,  lyder  det  fra  Herren;  nej, 
som  himlen  er  højere  end  jorden,  er  mine 
veje  højere  end  eders  og  mine  tanker 
højere  end  eders"  (Es.  55:8,9). 

For  det  niende:  Profeten  kan  modtage 
åbenbaring  om  et  hvilket  som  helst 
emne  -  timeligt  eller  åndeligt. 

Brigham  Young  sagde: 
,, Nogle  af  de  ledende  mænd  i  Kirtland 
gjorde  stærk  modstand  mod  at  profeten 
Joseph  blandede  sig  i  timelige  affærer.  .  . 
I  et  offentligt  møde  med  de  hellige  sagde 
jeg:  ,1  Zions  ældster  ...  vil  nogen  af  jer 
trække  en  grænse  mellem  det  åndelige  og 
det  timelige  i  Guds  rige,  på  en  måde,  så 
jeg  kan  forstå  det?'  Ikke  en  eneste  af  dem 
kunne  gøre  det.  .  . 

Jeg  udfordrer  enhver  på  jorden  til  at 
fastsætte  den  vej  en  Guds  profet  bør  gå, 
eller  til  at  udlægge  hans  pligt,  og  nøjag- 
tigt hvor  langt  han  kan  gå  med  hensyn  til 
at  diktere  timeligt  og  åndeligt.  Timelige 
og  åndelige  forhold  er  uadskilleligt  for- 


bundne,  og  det  vil  de  altid  være."  {Jour- 
nal of  Discour  ses,  10:363-64) 

For  det  tiende:  Profeten  kan  udmærket 
råde  i  civile  sager. 

Når  et  folk  er  retfærdigt,  ønsker  de  de 
bedste  til  at  lede  dem  i  regeringen.  Alma 
var  overhoved  for  både  kirken  og  rege- 
ringen i  Mormons  Bog;  Joseph  Smith 
var  borgmester  i  Nauvoo,  og  Brigham 
Young  var  guvernør  i  Utah.  Esajas  var 
stærkt  optaget  af  at  give  råd  i  politiske 
forhold,  og  om  hans  ord  sagde  Herren 
selv:  ,, Esajas'  ord  er  storladne."  (3  Ne. 
23:1) 

For  det  elvte:  De  to  grupper,  som  har 
størst  vanskelighed  ved  at  følge 
profeten,  er  de  stolte,  som  er  lærde,  og 
de  stolte,  som  er  rige. 

De  lærde  vil  måske  føle,  at  profeten  kun 
er  inspireret,  når  han  er  enig  med  dem, 
ellers  siger  de,  at  profeten  kun  siger  sin 
mening  -  og  taler  som  et  menneske.  Den 
rige  vil  måske  føle,  at  han  ikke  har  behov 
for  at  tage  mod  råd  fra  en  simpel  profet. 
I  Mormons  Bog  læser  vi: 
,,0,  hvor  underfundig  er  ikke  den  ondes 
anslag!  Oig,  hvor  stor  er  ikke  menneske- 
nes forfængelighed,  skrøbelighed  og 
dårskab!  Når  de  er  lærde,  tror  de,  at  de  er 
vise,  og  de  lytter  ikke  til  Guds  råd,  men 
de  tilsidesætter  det;  thi  de  mener,  at  det 
ved  det  afsig  selv,  af  hvilken  grund  deres 
visdom  er  dårskab,  og  den  gavner  dem 
intet.  Og  de  skal  forgå. 
Men  det  er  godt  at  være  lærd,  når  man 
lytter  til  Guds  råd. 

Og  den,  der  banker  på,  for  ham  vil  han 
lukke  op,  og  de  vise,  de  lærde  og  de  rige, 
som  er  opblæst  på  grund  af  deres  lær- 
dom, deres  visdom  og  deres  rigdom,  se, 
det  er  dem,  han  foragter;  og  medmindre 
de  forkaster  disse  ting  og  betragter  sig 


David  O.  McKay         Joseph  Fielding  Smith 


som  dårer  for  Gud  og  bøjer  sig  i  dyb 
ydmyghed,  vil  han  ikke  åbne  for  dem"  (2 
Ne.  9:28,  29,  42;  fremhævelse  tilføjet). 

For  det  tolvte:  Profeten  er  ikke 
nødvendigvis  populær  i  verden  eller  hos 
de  verdslige. 

Når  en  profet  åbenbarer  sandheden, 
splitter  den  menneskeheden.  De  ærlige 
af  hjertet  retter  sig  efter  hans  ord,  men  de 
uretfærdige  ignorerer  eller  bekæmper 
ham.  Når  profeten  påpeger  verdens  syn- 
der, ønsker  de  verdslige  enten  at  lukke 
munden  på  profeten  eller  at  handle,  som 
om  profeten  ikke  eksisterer,  fremfor  at 
omvende  sig  fra  deres  synder.  Populari- 
tet er  aldrig  bevis  på  sandhed.  Mangen 
en  profet  er  blevet  dræbt  eller  forkastet. 
Efterhånden  som  vi  nærmer  os  Herrens 
andet  komme,  kan  det  forventes,  at  folk 
i  verden  bliver  mere  ugudelige,  og  at 
profeten  bliver  mindre  populær  hos 
dem. 

For  det  trettende:  Profeten  og  hans  to 
rådgivere  udgør  Det  øverste 
Præsidentskab  -  det  øverste  kvorum  i 
kirken. 

I  Lære  og  Pagter  henviser  Herren  til  Det 


Harold  B.  Lee 


Spencer  W.  Kimball 


øverste  Præsidentskab  som  „Guds  kir- 
kes højeste  råd"  (107:80)  og  siger:  „Den 
der  modtager  mig,  modtager  dem  (Det 
øverste  Præsidentskab),  som  jeg  har 
sendt..  ."  (112:20). 

For  det  fjortende:  Følg  profeten  og 
præsidentskabet  -  den  levende  profet  og 
Det  øverste  Præsidentskab  -  og  bliv 
velsignet  -  afvis  dem  og  Ud. 

Præsident  Harold  B.  Lee  fortæller  denne 
begivenhed  fra  kirkens  historie: 
,, Denne  historie  er  fra  kirkens  første  tid  - 
jeg  tror  det  især  var  omkring  Kirtland  i 
staten  Ohio  -  hvor  nogle  af  de  ledende 
brødre  i  kirkens  præsiderende  råd  mød- 
tes i  hemmelighed  og  lagde  råd  op  om, 
hvordan  de  kunne  frigøre  sig  for  profe- 
ten Joseph  Smiths  ledelse.  De  gjorde  den 
fejl,  at  de  indbød  Brigham  Young  til  et  af 
disse  hemmelige  møder.  Han  irettesatte 
dem,  efter  at  have  forstået  mødets 
formål.  Dette  er  noget  af  det,  han  sagde: 
,1  kan  ikke  annullere  udnævnelsen  af  en 
Guds  profet,  men  I  kan  klippe  den  tråd 
over,  der  binder  jer  til  en  Guds  profet,  og 
derved  forberede  jer  til  helvede.'"  (Con- 
ference  Report,  april  1963,  s.  81) 
Til   en   af  kirkens   generalkonferencer 


udtalte  præsident  N.  Eldon  Tanner: 
,, Profeten  talte  tydeligt  fredag  morgen, 
da  han  fortalte  os,  hvad  vore  opgaver 
er.  .  . 

Bagefter  sagde  en  mand  til  mig:  ,  Ved  du 
hvad,  der  findes  mennesker  her  i  staten, 
som  tror,  at  de  bør  følge  profeten  i  alt, 
hvad  de  tror,  er  rigtigt,  men  når  de  synes, 
at  noget  ikke  er  rigtigt,  og  det  er  noget, 
der  ikke  tiltaler  dem,  så  er  det  noget  helt 
andet.'  Han  sagde:  ,Så  bliver  de  deres 
egen  profet.  De  bestemmer,  hvad  Her- 
ren ønsker,  og  hvad  Herren  ikke  øn- 
sker.' 

Jeg  tænkte  på,  hvor  sandt  det  var,  og 
hvor  alvorligt  det  er,  når  vi  begynder  at 
vælge,  hvilke  befalinger  vi  ønsker  at 
følge.  Når  vi  bestemmer  os  til,  at  der  er 
nogle  af  befalingerne,  som  vi  ikke  vil 
holde  eller  følge,  så  tager  vi  Herrens  lov  i 
vore  egne  hænder  og  bliver  vore  egne 
profeter,  og  tro  mig,  vi  vil  bhve  ført  på 
afveje,  fordi  vi  bliver  vore  egne  profeter, 
når  vi  ikke  følger  Guds  profet.  Nej,  vi 
bør  aldrig  skelne  mellem  befalingerne  og 
afgøre,  hvilke  vi  vil  holde  og  hvilke  vi 
ikke  vil  holde"  (Conference  Report,  ok- 
tober 1966,  s.  98). 

„Se  hen  til  præsidentskabet  og  modtag 
belæring,"  sagde  profeten  Joseph  Smith. 
{Profeten  Joseph  Smiths  lærdomme,  s. 
190).  Men  Almon  Babbitt  gjorde  det 
ikke,  og  i  Lære  og  Pagter,  afsnit  124,  vers 
84  udtaler  Herren: 

,,Og  hos  min  tjener  Alimon  Babbitt  er 
der  mange  ting,  som  jeg  ikke  har  behag  i. 
Se,  han  stræber  efter  at  oprette  sit  eget 
råd  i  stedet  for  det  råd,  som  jeg  har 
beskikket,  nemlig  min  kirkes  præsident- 
skab. .  ." 

Lad  os  til  slut  opsummere  denne 
storslåede  nøgle,  disse  „Fjorten  grund- 
principper hvorved  vi  kan  følge  profe- 
ten", for  vores  frelse  afhænger  af  dem. 


1 .  Profeten  er  den  eneste,  som  taler 
for  Herren  i  alle  ting. 

2.  Den  levende  profet  er  af  større  be- 
tydning for  os  end  standardvær- 
kerne. 

3.  Den  levende  profet  er  af  større  be- 
tydning for  os  end  en  død  profet. 

4.  Profeten  vil  aldrig  føre  kirken  på 
afveje. 

5.  Det  kræves  ikke  af  profeten,  at 
han  har  nogen  speciel  jordisk  ud- 
dannelse eller  eksamenspapirer  for 
at  tale  om  et  hvilket  som  helst  em- 
ne eller  handle  i  en  nogen  som 
helst  sag  på  et  hvilket  som  helst 
tidspunkt. 

6.  Profeten  behøver  ikke  at  sige  ,,Så 
siger  Herren"  for  at  give  os  hellig 
skrift. 

7.  Profeten  siger  os,  hvad  vi  behøver 
at  vide,  ikke  altid  hvad  vi  ønsker 
at  vide. 

8.  Profeten  er  ikke  begrænset  af 
menneskers  fornuftslutninger. 

9.  Profeten  kan  modtage  åbenbaring 
om  et  hvilket  som  helst  emne  -  ti- 
meligt eller  åndeligt. 

10.  Profeten  kan  udmærket  råde  i  ci- 
vile sager. 


11.  De  to  grupper,  som  har  størst 
vanskelighed  ved  at  følge  profe- 
ten, er  de  stolte,  som  er  lærde,  og 
de  stolte,  som  er  rige. 

12.  Profeten  er  ikke  nødvendigvis  po- 
pulær i  verden  eller  hos  de  verdsli- 
ge. 

13.  Profeten  og  hans  to  rådgivere  ud- 
gør Det  øverste  Præsidentskab  - 
det  øverste  kvorum  i  kirken. 

14.  Følg  profeten  og  præsidentskabet 
-  den  levende  profet  og  Det  øver- 
ste Præsidentskab  -  og  bliv  velsig- 
net -  afvis  dem  og  lid. 

Jeg  vidner  om,  at  disse  fjorten  grund- 
principper hvorved  vi  kan  følge  den 
levende  profet,  er  sande.  Hvis  vi  ønsker 
at  vide,  hvordan  vi  står  overfor  Herren, 
så  lad  os  spørge  os  selv,  hvordan  vi  står 
over  for  hans  jordiske  kaptajn  -  hvor 
nært  vi  efterlever  Herrens  salvedes  ord  - 
den  levende  profet  -  kirkens  præsident, 
og  hvordan  vi  står  over  for  Det  øverste 
Præsidentskabs  kvorum. 
Må  Gud  velsigne  os  alle,  at  vi  kan  se  hen 
til  profeten  og  præsidentskabet  i  de 
kritiske  og  afgørende  dage,  der  ligger 
forude,  er  min  bøn.  D 


Hun  bad 
vores  far  hjem 

Deanne  P.  Smith 


En  lørdag  eftermiddag  tog  min  far  og 
min  bror  afsted  fra  vores  gård  for  at 
hente  et  læs  træ.  Far  bad  min  yngre 
søster  Elaine  og  mig  om  at  passe  godt  på 
gården  og  at  gøre  vore  forskellige  plig- 
ter, mens  han  var  væk. 
Han  bad  mig  også  gå  ned  til  den  lavere 
liggende  mark  og  hente  malkekøerne 
ind,  så  de  ville  være  i  stalden,  parate  til  at 
blive  malkede,  når  han  kom  hjem. 
Jeg  havde  haft  i  sinde  at  ride  på  min  hest 
ned  til  køerne  for  at  bringe  dem  hjem, 
men  jeg  opdagede,  at  den  havde  forladt 
stalden  og  nu  befandt  sig  sammen  med 
køerne  på  den  lavereliggende  mark.  Den 
eneste  anden  hest  var  en  stor  sort  en, 
som  far  havde  sagt,  at  jeg  aldrig  måtte 


ride  på.  Men  da  jeg  var  doven  og  ikke 
havde  lyst  til  at  gå  hele  vejen  ud  til 
marken  og  hjem  igen,  bestemte  jeg  mig 
til  at  tage  denne  hest  ,,bare  den  ene 
gang".  Jeg  sadlede,  klatrede  op  og  prø- 
vede så  at  trække  Elaine  op  bag  mig. 
Men  Herren  må  have  holdt  hånden  over 
hende,  for  vi  kunne  ikke  få  hesten  til  at 
stå  stille  længe  nok,  til  at  hun  kunne 
komme  op. 

Efter  at  have  lovet  hende  en  ridetur  på 
min  egen  hest,  når  jeg  kom  tilbage, 
begav  jeg  mig  ned  for  at  hente  køerne.  På 
vejen  hjem  fik  hesten  forbenene  viklet 
ind  i  noget  ståltråd,  og  i  sine  paniske 
anstrengelser  for  at  komme  fri,  kastede 
den  mig  af. 

Jeg  blev  slået  bevidstløs  i  faldet,  og  da 
jeg  kom  til  mig  selv,  sad  jeg  på  min  brors 
seng.  På  en  eller  anden  måde  var  jeg  gået 
tilbage  til  huset  gennem  en  række  mar- 
ker og  havde  klatret  over  flere  gærder. 
Blodet  strømmede  ned  over  ansigtet  fra 
en  dyb  flænge  i  den  ene  side  af  hovedet, 
og  min  venstre  hånd  var  brækket  bago- 
ver op  mod  armen.  Jeg  havde  også 
skrammer  rundt  om  på  kroppen. 
Idet  jeg  langsomt  forstod,  hvilken  til- 
standjeg var  i,  kom  Elaine  grædende  ind 
i  værelset.  Jeg  spurgte  hende,  hvor  hun 
havde  været,  og  hun  sagde:  ,,Jeg  har 
bedt  vor  himmelske  Fader  sige  til  far,  at 
han  skal  komme  hjem  og  bringe  dig  til 
lægen." 

Far  fortæller,  at  netop  som  dette  skete, 
var  han  i  færd  med  at  save  et  stykke  træ, 
da  han  følte,  at  der  var  noget  galt 
derhjemme.  Han  holdt  op  med  arbejdet 
og  sagde  til  min  bror:  ,,Lad  os  tage  hjem. 
Der  er  noget,  der  ikke  er,  som  det  skal 
være."  Han  kom  hjem  et  øjeblik  efter  at 
jeg  havde  genvundet  bevidstheden. 
Jeg  har  altid  følt  mig  i  gæld  til  min  søster 
for  hendes  tillidsfulde  og  ydmyge  tro.  □ 


ET  NIGERIANSK 
MEDLEMS  HISTORIE 

Anthony  Uzodimma  Obinna 


Et  uddrag  af  Anthony  Obinnas  breve, 
og  historien  om  ham  og  hans  hustru, 
Fidelia  Njoky  Obinna,  de  første  sorte 
medlemmer  af  kirken  i  Vestafrika.  Bror 
Obinna  var  den  første  grenspræsident, 
og  søster  Obinna  den  første  hjælpefore- 
ningspræ sidentinde  i  den  første  gren  af 
indfødte,  som  kirken  oprettede  i  det 
sorte  Afrika. 

Uzodimma  var  det  navn,  som  jeg  fik 
af  mine  forældre;  det  betyder:  „Den 
bedste  måde"  eller  egentlig:  „Hvis 
måden  er  god  og  indbringende  er  in- 
gen taknemmelig  for  lederen,  men  hvis 
den  er  dårlig  og  ikke  giver  noget  resul- 
tat, bliver  lederen  fordømt  og  får  al 
skylden." 


Jeg  er  født  i  1928  i  Umuelem  Enyio- 
gugu  i  Aboh  Mbaise  i  staten  Imo, 
Owerri  i  Nigeria.  Jeg  kendte  ikke  mine 
bedsteforældre  men  har  kun  hørt  for- 
tællinger om  deres  liv  og  om,  hvordan 
de  levede.  Min  far  hed  Obinna  Ugo- 
chukwu.  Obinna  betyder:  ,,En  hvis  far 
holder  meget  af  ham."  Ugochukwu  er 
et  ibo-ord,  som  betyder  „gave  fra 
Gud".  Mine  forældre  og  bedste- 
forældre var  afgudsdyrkere.  Hvert  år 
lovede  de  deres  guder  dyr  som  geder, 
får,  høns  og  fugle  og  mange  andre 
ting,  bl.a.  afgrøder,  til  gengæld  for  at 
de  og  deres  børn  blev  beskyttet.  Min 
far  havde  tre  koner,  for  det  var  skik  i 
ibo-land  at  gifte  sig  med  så  mange  ko- 
ner, som  man  kunne  forsørge. 

Min  far  var  en  indflydelsesrig  mand, 
en  fredsstifter,  han  elskede  sandheden, 
han  var  lokal  dommer,  og  imod  al 
ondskab  og  løgn.  Han  var  både  land- 
mand og  handelsmand  og  meget  yd- 
myg på  sin  egen  måde.  Han  havde  24 
børn,  men  mange  døde  som  ganske 
små.  Der  er  nu  1 1  sønner  og  4  døtre  i 
live,  samt  et  stort  antal  børnebørn. 
I  den  primitive  tilstand  folk  befandt 
sig,  afskyede  man  den  vestlige  uddan- 
nelse og  hadede  enhver,  som  talte  om 
at  sende  deres  børn  i  skole  eller  bringe 
dem  til  kirke.  De  var  altid  bange  for 
hvide  mennesker  og  undgik  altid  at 
komme  dem  i  vejen  eller  nær  til  dem. 
De  ønskede  at  beholde  deres  børn  der- 
hjemme, hvor  de  kunne  dyrke  deres 
egen  jord.  Kun  mennesker,  som  blev 
betragtet  som  unyttige  medlemmer  af 
familien,  fik  lov  at  komme  i  skole  eller 
kirke.  Det  var  meget  vanskeligt  at  sen- 
de piger  i  skole,  for  deres  arbejde  bi- 
drog til  familiens  indtægter. 
Jeg  var  meget  heldig,  og  jeg  tænkte 
kun  lidt  på,  hvad  Gud  havde  i  bered- 
skab for  mig.  Jeg  var  barn  nummer 
fem.  Mine  forældre  sendte  mig  i  skole 
i  1937,  da  en  englænder  besøgte  min 
far,  og  far  ikke  kunne  forstå  hvad  han 
sagde;  det  fik  far  til  at  beslutte  sig  til 
at  sende  mig  i  skole.  Da  jeg  i  1944 
havde  taget,  hvad  der  svarer  til  en  stu- 
dentereksamen, gjorde  2.  verdenskrig 
det  vanskeligt  for  mig  at  få  arbejde,  så 
jeg  rejste  til  Jos  i  det  nordlige  Nigeria 
og  begyndte  at  arbejde  som  lærer.  Da 
var  jeg  17  år  gammel.  En  katolsk 
præst  opmuntrede  mig  til  at  tage 
korrespondancekurser  fra  Wolsey  Hall 
i  Oxford.  Jeg  var  meget  interesseret  i 
fag  som  engelsk,  geografi,  økonomi, 
historie,  religion  og  sundhedslære,  og 
jeg  klarede  mig  godt  i  disse  kurser. 


I  1950  giftede  jeg  mig  med  min  kære 
hustru,  Fidelia  Njoku.  Hun  var  født  i 
Ibeku  Okwuato  i  Aboh  Mbaise  i  1930, 
og  datter  af  Nkoku  Ugonabo  og  hans 
hustru  Ekeoma.  Begge  forældrene  dø- 
de da  hun  endnu  var  ganske  ung,  og 
derfor  havde  hun  ikke  mulighed  for  at 
få  nogen  uddannelse.  Som  forældreløs 
med  yngre  brødre  og  søstre  at  forsør- 
ge klarede  hun  sig  ved  at  sælge 
småting  og  måtte  spadsere  mange  ki- 
lometer hver  dag  fra  og  til  markeder 
for  at  sælge  nok  til  at  klare  det.  Hun 
var  omvendt  katolik  og  udnævnt  til  le- 
der i  forskellige  organisationer.  Hun 
sagde  til  mig,  at  Gud  ledede  alle  hen- 
des handlinger  på  grund  af  den  store 
tro,  hun  havde  på  ham,  og  at  hun 
gjorde  alt,  hvad  hun  kunne,  for  at 
undgå  djævelens  fristelser. 

I  vort  ægteskabs  første  år  havde  vi  en 
hel  del  vanskeligheder  på  grund  af,  at 
hun  fødte  dødfødte  børn.  Alle  vore 
håb  var  lagt  ind  under  Guds  beskyt- 
telse og  vore  lægers  råd.  Forholdene 
var  vanskelige  så  jeg  blev  handels- 
mand med  min  hustru  som  bestyrer  af 
forretningen.  Hun  var  ærlig  og  for- 
tjente folks  beundring  og  respekt,  og 
de  anså  hende  for  en  værdig  husmor 
og  eL  godt  eksempel  for  andre  kvinder. 
Hun  føler  det  som  sin  pligt  altid  at  gi- 
ve gode  råd  til  folk  af  alle  slags,  når 
som  helst  det  tiltrænges,  og  for  hende 
er  opgaverne  i  hjemmet  altid  det  vig- 
tigste. 

I  1952  begyndte  jeg  at  undervise  og 
arbejdede  hårdt  for  at  få  en  yderligere 
uddannelse.  Min  hustru  var  tålmodig 
nok  til  at  vente  på  mig,  mens  jeg  i  fire 
år  gik  på  seminarium.  Jeg  fik  en  vi- 
dunderlig undervisningskarriere.  Jeg 
var  ikke  klar  over,  at  Gud  havde  en 

opgave  for  mig,  ved  siden  af  min  lille 
indsats  som  lærer. 

I  november  1965  fik  jeg  i  en  drøm  be- 
søg af  et  højt  menneske,  der  gik  med 
en  stok  i  sin  højre  hånd.  Han  spurgte 
mig,  om  jeg  havde  læst  om  Christian 
og  Kristiana  i  A  Pilgrimes  Progress 
(En  pilgrims  fremskridt)  af  John  Bu- 
nyan.  Jeg  indrømmede,  at  jeg  havde 
glemt  den,  og  han  bad  mig  læse  den 
igen.  Efter  et  par  måneders  forløb  vi- 
ste den  samme  person  sig  igen  for  mig 
og  tog  mig  med  hen  til  en  smuk  byg- 
ning. Han  viste  mig  rundt  i  den.  Den 
person  viste  sig  tre  gange  for  mig. 
Under  den  nigerianske  krig,  hvor  vi 
var  tvunget  til  at  opholde  os  inden  dø- 
re, fandt  jeg  et  gammelt  nummer  af 
Reader" s  Digest  (Det  bedste)  fra  1958. 
Jeg  slog  op  på  side  34  og  så  et  billede 
af  den  samme  smukke  bygning,  som 
jeg  i  drømme  var  blevet  vist  rundt  i, 
og  jeg  genkendte  den  øjeblikkelig. 
Overskriften  var  „Mormonernes  frem- 
rykning". Jeg  havde  aldrig  før  hørt  or- 
det „Mormoner".  Jeg  begyndte  at  læse 
historien  på  grund  af  billedet  af  byg- 
ningen, jeg  havde  set  i  drømme.  Jeg 
fandt  ud  af,  at  hele  artiklen  handlede 
om  Jesu  Kristi  Kirke  af  Sidste  Dages 
Hellige. 

Fra  det  øjeblik  jeg  var  færdig  med  at 
læse  historien,  havde  jeg  hverken  rist 
eller  ro.  Al  min  opmærksomhed  var 
rettet  mod  min  nye  opdagelse.  Jeg 
skyndte  mig  straks  at  fortælle  mine 
brødre  om  det,  og  de  var  allesammen 
forbløffede  og  overraskede  over  at  hø- 
re min  historie. 

På  det  tidspunkt  var  der  ingen  forbin- 
delse til  udlandet  fra  Nigeria,  så  jeg 
kunne  ikke  skrive  til  kirkens  hoved- 
kvarter. Da  forholdene  blev  bedre  i 
1971  skrev  jeg  og  bad  om  instruk- 


tioner. Jeg  fik  tilsendt  brochurer,  cir- 
kulærer og  en  Mormons  Bog,  bl.a. 
,, Profeten  Joseph  Smiths  Vidnesbyrd" 
om  evangeliets  gengivelse.  Bror  La- 
Mar  S.  Williams  var  på  det  tidspunkt 
i  missionærafdelingen,  og  hans  in- 
struktioner gik  ud  på,  at  man  på  det 
tidspunkt  ikke  havde  myndighed  til  at 
organisere  kirken  i  Nigeria.  Jeg  blev 
meget  skuffet,  men  HeUigånden  inspi- 
rerede mig  til  at  blive  ved  med  at  skri- 
ve. Mange  gange  så  jeg  i  drømme  kir- 
kens missionærer  fortælle  om  kirkens 
forhold. 

Jeg  kom  ud  for  forfølgelser,  måtte  hø- 
re øgenavne  og  finde  mig  i  alle  slags 
beskyldninger.  Jeg  blev  forfulgt  på 
forskellige  måder,  men  jeg  vendte  altid 
det  døve  øre  til.  Jeg  vidste,  at  jeg  hav- 
de fundet  sandheden,  og  folks  trusler 
kunne  ikke  røre  mig  og  min  gruppe. 
Så  vi  fortsatte  med  at  bede  Gud  åbne 
døren  for  os. 

Ældste  W.  Grant  Bangerter  besvarede 
et  brev,  jeg  havde  skrevet,  på  samme 
måde  -  at  kirken  endnu  ikke  kunne 
organiseres  i  Nigeria,  men  at  ledelsen 
havde  et  ønske  om  at  gøre  det. 
Den  9.  oktober  1976  skrev  jeg  til  æld- 
ste Bangerter: 

„Jeg  har  modtaget  Deres  brev  af  24. 
september  og  takker  for  det.  Jeg  har 
noteret  mig,  hvad  De  sagde  deri.  Vi  har 
alligevel  ikke  tabt  modet  men  vil  vedbli- 
ve med  at  efterleve  vores  tro,  som  vi 
har  fundet  sand  .  .  . 
Vi  er  meget  optimistiske  med  hensyn 
til,  at  vor  Herre  Jesus  Kristus  vil  gøre 
det  muligt  for  os  en  gang  i  fremtiden  at 
virke  mere  direkte  for  kirken.  Vi  er 
helt  klare  over,  at  vores  tro  bliver  prø- 
vet. Vi  gør  alt,  hvad  vi  kan  for  at  ud- 
brede sandheden  blandt  så  mange  af  vor 

himmelske  Faders  børn  i  denne  del  af 
verden  som  muligt.'" 
Bror  Williams  sendte  os  et  program, 
som  vi  skulle  følge  på  søndage.  Vi  fort- 
satte med  at  bede  altid,  indtil  den  21. 
november  1978,  da  kirken  officielt 
blev  åbnet  for  den  sorte  race  (i  Afrika) 
med  myndighed  til  at  bære  præste- 
dømmet og  administrere  ordinanserne 
deri. 

Nitten  medlemmer  blev  døbt  den  dag  af 
celdsterne  Rendell  N.  Maybe,  Edwin  Q. 
Cannonjun.,  og  A.  Bruce  Knudsen. 
Aboh  gren  blev  organiseret  med  Antho- 
ny Obinna  som  præsident,  hans  brødre 
Francis  og  Raymond  som  hans 
rådgivere,  og  hans  hustru  Fidelia  som 
hjælpeforeningspræsidentinde.  Da  præsi- 
dent Obinna  gav  udtryk  for  sin  bekym- 
ring over  at  skulle  have  sin  egen  familie 
i  disse  embeder,  forsikrede  ældste  Ma- 
bey  ham  om,  at  de  var  blevet  valgt  på 
grund  af  deres  værdighed  og  ikke  på 
grund  af  deres  familieforhold.  Den  nye 
præsident  skrev  øjeblikkelig  i  et  begej- 
stret brev  til  Det  øverste  Præsidentskab 
om  begivenheden: 
„Kære  brødre. 

Alle  medlemmer  af  Jesu  Kristi  Kirke  af 
Sidste  Dages  Hellige  i  denne  del  af  Ni- 
geria har  den  glæde  at  takke  jer  og  de 
sidste  dages  hellige  overalt  i  verden  for 
at  have  åbnet  døren  for  evangeliet,  så 
det  i  sin  fylde  kan  komme  til  vort  folk. 
Vi  er  lykkelige  for  de  mange  timer,  I 
har  tilbragt  i  det  øverste  værelse  i  tem- 
plet med  at  bede  til  Herren  om  at  brin- 


ge os  ind  i  folden.  Vi  takker  vor  him- 
melske Fader  for  at  have  hørt  jeres  og 
vore  bonner,  og  ved  åbenbaring  at  have 
bekræftet  den  længe  lovede  dag,  fordi 
han  har  skænket  os  præstedømmet  med 
magt  til  at  udøve  dets  guddommelige 
myndighed  og  glæder  os  over  enhver  af 
templets  velsignelser.  .  . 
Der  er  ingen  tvivl  om,  at  kirken  her  vil 
vokse  og  blive  et  indflydelsesrigt  cen- 
trum for  de  hellige,  og  bringe  folket  i 
Nigeria  fremgang,  sådan  som  det  gør 
overalt  i  verden.'" 

Jeg  er  velsignet  med  en  ydmyg  og 
loyal  hustru  og  syv  fme  og  dejlige 
børn,  som  alle  er  medlemmer  af  den 
sande  kirke  på  jorden.  Mine  børn  er 
allesammen  godt  uddannede.  Min 
første  datter  og  min  første  søn  er  ud- 
dannede lærere.  Bonadventure  er  fær- 
dig med  mellemskolens  femte  klasse, 
Angela  går  i  mellemskolens  fjerde 
klasse,  Stella  Ego  går  i  mellemskolens 
anden  klasse,  og  Anastasia  går  i  mel- 
lemskolens første  klasse.  Den  yngste 
dreng  i  familien  vil  til  september  1980 
begynde  i  gymnasiet. 
Det  vigtigste  og  det  vi  holder  mest  af 
at  tale  om  i  mit  hjem  er  „vores  kirke". 
Eftersom  Kristus  vogter  sin  sande  kir- 
ke, vil  medlemskabet  vokse  dagligt,  og 
jeg  bærer  vidnesbyrd  om,  at  kirkens 
medlemskab  i  fremtiden  vil  bhve  så 
talrigt  som  sandet  på  stranden.  Gud  er 
stor  og  udfører  undere.  Ingen  menne- 
skelig kraft  kan  tilbageholde  Guds 
værk  i  denne  verden.  D 

Jeg  vendte  chokeret  hjem  efter 
min  første  dag  i  primary.  Mit  eneste 
håb  kunne  jeg  læse  i  de  urohge 
udtryk,  jeg  så  i  nogle  af  de  andre 
læreres  ansigter,  hvilket  sagde  mig, 
at  de  havde  haft  en  lignende  oplevel- 
se. Måske  havde  alle  eleverne  haft 
vanskeligt  ved  at  omstille  sig  efter 
ferien.  Jeg  tog  hjem  igen  den  næste 
uge  og  var  fuldstændig  slået  ud.  Ikke 
et  øjeblik  havde  jeg  følt,  at  jeg  havde 
styr  på  min  klasse.  Mine  hjemmela- 
vede undervisningsmaterialer  havde 
ikke  overlevet  den  krasse  behand- 
ling; drengene  kravlede  op  på  stole- 
ne og  forsøgte  at  krybe  ud  gennem 
vinduet;  pigerne  skændtes  ind- 
byrdes og  med  drengene. 
Min  første  tanke  var  at  opgive  -  intet 
menneske  kunne  klare  i  elleve 
måneder  at  skulle  stå  over  for  disse 
otte-årige.  Men  jeg  var  for  stolt  til  at 
opgive.  Hele  mit  voksne  liv  havde 
jeg  undervist  -  søndagsskole,  hjælpe- 

forening,  GUF,  seminar,  gymnasie- 
engelsk  -  og  jeg  havde  aldrig  måttet 
give  op.  Da  min  biskop  bad  mig 
påtage  mig  denne  opgave,  sagde 
han:  ,,Jeg  har  på  fornemmelsen  at 
dette  arbejde  i  primary  vil  åbne  nye 
muligheder  for  din  indsigt  og  udvi- 
kling." Jo,  godmorgen,  den  havde 
gjort  mere  end  det!  Det  var  den  mest 
ydmygende  og  frustrerende  opgave, 
jeg  endnu  havde  påtaget  mig. 
Jeg  sov  kun  lidt  den  nat,  og  var 
irritabel  overfor  mine  børn  den 
næste  dag.  Til  sidst  fortalte  jeg  min 
mand  om  mine  bekymringer.  Han 
lyttede  med  sympati  og  foreslog  en 
meget  praktisk  løsning:  at  jeg  skulle 
gøre  forældrene  opmærksomme  på 
opførselsproblemet  og  hver  uge  sen- 
de rapportkort  hjem  med  eleverne. 
Til  at  begynde  med  kunne  jeg  ikke 
lide  at  gøre  det  -  stolthed  igen!  Det 
var  ikke  så  meget  denne  ,,skole- 
atmosfære"  jeg  ikke  brød  mig  om, 
som  det  at  skulle  indrømme  min 
fiasko  for  andre.  Men  jeg  var  despe- 
rat; og  da  jeg  fotokopierede  nogle 
,, rapportkort"  og  forsigtigt  talte 
med  hver  enkelt  mor,  blev  jeg  klar 
over,  at  det  ikke  var  nok. 
Det  spændende  ved  rapportsystemet 
fortog  sig  i  løbet  af  en  måned,  men  i 
løbet  af  denne  ,,vær  roUge  eller 
også"-periode  havde  jeg  mulighed 
for  at  præsentere  mine  lektier,  bære 
mit  vidnesbyrd,  planlægge  en  klasse- 
fest og  organisere  et  tjenesteprojekt 
til  hjælp  for  en  enke.  En  af  de 
tidligere  så  urohge  drenge  sagde  til 

sin  sidekammerat  i  klassen:  „Hold 
op  med  at  forstyrre  mig.  Mor  har 
noget  til  mig,  hvis  jeg  kommer  hjem 
med  et  godt  rapportkort." 
Ugerne  gik,  nogle  bedre  end  andre, 
men  ingen  så  katastrofale  som  de  to 
første.  Jeg  opdagede,  at  bestandige 
afvekslinger  -  lege,  konkurrencer, 
film  og  handskedukkehistorier  i 
klassen,  besøg  uden  for  klassen  og 
regelmæssige  personlige  breve  til  ele- 


,,Da  min  biskop  bad  mig 

påtage  mig  denne  opgave, 
sagde  han:  'Jeg  har  på 
fornemmelsen  at  dette 

arbejde  i  primary  vil  åbne 
nye  muligheder  for  din 

indsigt  og  udvikling.'  Jo, 
godmorgen,  den  havde 
gjort  mere  end  det!  Det 

var  den  mest  ydmygende 
og  frustrerende  opgave, 

jeg  endnu  havde  påtaget 
mig." 


vernes  hjem  -  altsammen  hjalp.  Midt 
på  året  havde  de  lært  at  respektere 
mig;  og  endnu  vigtigere  jeg  havde 
lært  at  elske  dem. 
Så  skete  der  noget,  der  fik  mig  til 
igen  at  overveje  hele  situationen.  Jeg 
brugte  en  masse  tid  hver  uge  til  mit 
arbejde  i  primary,  men  jeg  brugte 


langt  mere  tid  til  mine  egne  tre 
småbørn,  som  endnu  ikke  gik  i  sko- 
le. De  var  også  en  prøvelse,  en  glæde 
og  en  udfordring.  Det  var  så  dejligt, 
at  vores  generte,  kloge  og  oprigtige 
41 /2-årige  Sarah  endelig  var  blevet 
glad  for  sin  nursery  klasse  (klasse 
året  før  børnehaveklassen  i  skolen). 
Jeg  var  så  taknemmelig  for  Sarahs 
lærerinde,  som  havde  været  ekstra 
kærlig  og  opmærksom  for  at  få 
hende  til  at  falde  til  ro.  Jeg  glædede 
mig  til,  at  Clark,  vores  vilde  2i  ji- 
årige  dreng  kunne  begynde  at  gå  i  sin 
egen  søndagsskoleklasse  og  lade  mig 
alene  med  Rachel,  vores  et-årige 
vrøvlehoved,  søndag  morgen. 
Det  frydede  mig  en  søndag,  da  min 
mand  kom  hjem  fra  præstedømme- 
mødet og  beskrev  den  begejstring, 
vore  nye  hjemmelærere  lagde  for 
dagen.  Bror  Bowen  havde  allerede 
spurgt,  hvornår  de  måtte  komme,  og 
hvilke  lektier  vi  ønskede,  de  skulle 
præsentere  for  børnene.  Man  kan 
mærke,  at  han  har  været  biskop, 
tænkte  jeg.  Han  ved  virkelig,  hvad 
hjemmelærerarbejdet  drejer  sig  om. 
Jeg  prøvede  at  forberede  børnene, 
idet  jeg  lærte  dem  bror  Bowens 
navn,  for  han  var  lige  flyttet  ind  i 
wardet,  og  jeg  forklarede  dem,  at 
han  var  en  særlig  ven,  som  ville 
komme  og  besøge  os,  og  hjælpe  os  at 
lære  det,  som  vi  behøvede  at  vide  for 
at  være  gode  kirkemedlemmer. 
Men  som  det  så  ofte  sker,  fik  børne- 
ne en  virussygdom  næste  uge.  Sarah 
var  ikke  rigtig  syg,  men  hun  var  træt 
og  irritabel.  Hun  faldt  i  søvn  i  en 
lænestol  lige  efter  middagsmaden, 
og  da  dørklokken  ringede,  løb  hun 

og  hendes  bror  til  døren,  endnu  kun 
halvt  vågen.  Da  Sarah  så  bror  Bo- 
wen  og  hans  kammerat,  der  var 
fuldstændig  ukendte  for  hende,  løb 
hun  smågrædende  ud  af  værelset. 
Hendes  far  skyndte  sig  at  trøste 
hende  og  efterlod  mig  og  de  to 
yngste  til  at  hilse  på  de  forbavsede 
gæster. 

,,Hun  sov  trygt,  da  I  ringede  på," 
forklarede  jeg  flovt.  „Hun  har  ikke 
været  rigtig  rask.  I  virkeligheden 
plejer  hun  ikke  at  opføre  sig  sådan." 
Vore  nye  hjemmelærere  var  venlige 
og  forstående  den  aften,  men  jeg 
havde  sådan  glædet  mig  til  dette 
besøg,  at  jeg  virkelig  var  skuffet. 
Jeg  sagde  ikke  noget  til  Sarah  om  det 


før  søndagen  før  det  næste  planlagte 
besøg,  da  jeg  påpegede,  at  det  var 
vores  hjemmelærer,  der  bad  åb- 
ningsbønnen,  og  at  han  ville  besøge 
os  igen.  Torsdag  kom,  og  dør- 
klokken ringede  præcis  klokken  19. 
Denne  gang  løb  Clark  og  Rachel  til 
døren:  Sarah  holdt  sig  for  sig  selv  i 
køkkenet. 

,,Jim,  vil  du  bede  dem  indenfor," 
hviskede  jeg  til  min  mand.  ,,Jeg  vil 
prøve  at  få  Sarah  til  at  komme  ind." 
,,Hør  nu  her,  Sarah,"  sagde  jeg. 
,,Har  du  ikke  lyst  til  at  vise  bror 
Bowen  og  Pat  den  drage,  du  lavede  i 
børnehaven  i  dag?"  Og  jeg  rakte 
hende  den  spraglede  trekant  fra 
opslagstavlen. 

„Nej,  det  vil  jeg  ikke,"  sagde  hun, 
idet  hun  satte  sig  ned.  ,,Jeg  vil  bare 
blive  her  og  tegne." 

,,Vær  nu  så  sød  at  komme  ind  til 
famihen.  Du  kan  sidde  på  mit 
skød." 

,,Nej,  jeg  vil  ikke." 
,,Kom  nu  med  mig,"  insisterede  jeg, 
idet  jeg  venligt  men  bestemt  løftede 
hende  op  og  bar  hende  ind  i  daglig- 
stuen, hvor  de  andre  allerede  havde 
sat  sig. 

,,Hej,  Sarah,  hvordan  har  du  det  i 
dag?"  hilste  bror  Bowen  hende  hjer- 
teligt, idet  han  rakte  hånden  frem. 
Hun  vendte  hovedet  og  skjulte  det 
ved  min  skulder.  „Jeg  har  en  særhg 
lektie  i  aften  for  dig  og  Clark," 
fortsatte  bror  Bowen  fornøjet,  idet 
han  satte  sig  på  gulvet.  ,,Kom  her  og 
sid  hos  mig  og  fortæl  mig,  hvad  dette 
billede  forestiller." 
Nysgerrigt  tittede  Sarah  ud  på  det 
store  billede  af  nogle  børn  der  sad 
helt  stille,  og  som  han  trak  ud  af  en 
lille  stabel.  Jeg  lod  mig  stille  glide 
ned  på  gulvet,  mens  jeg  stadig  holdt 
hende  på  skødet. 
,, Dreng  og  pige,"  sagde  Clark. 
,,Det  er  rigtigt,  unge  mand,"  sagde 
bror  Bowen  glad.  ,,Og  hvad  gør  de?" 
,,De  står  på  hovedet,"  svarede  Sarah 
drilsk. 

,,Med  armene  over  kors,"  svarede 
Clark,  idet  han  også  lagde  sine  over 
kors. 

,,Godt,"  roste  bror  Bowen.  „Og 
hvorfor  er  de  stille?  Hvis  hus  er  de 
1?" 

,,I  julenissens,"  sagde  Sarah,  og  jeg 
rødmede  ad  hendes  bevidst  forkerte 


svar.  Hun  opførte  sig  nøjagtigt  som 
mine  primarybørn,  tænkte  jeg,  når 
hun  med  vilje  svarede  forkert. 
Ved  slutningen  af  lektien  om  ærbø- 
dighed og  familiebøn,  trak  bror  Bo- 
wen en  chocoladestang  frem,  pyntet 
med  bånd.  „Vær  så  god,  Sarah.  Jeg 
har  taget  lidt  med,  som  du  kan  dele 
med  din  bror  og  søster." 
Jeg  så  det  forventningsfulde  blik  i 
Sarahs  øjne,  men  hun  rystede  på 
hovedet. 

,,Giv  den  til  Clark,"  svarede  hun  i 
pinagtig  selvfornægtelse. 
,, Mange  tak,"  sagde  Clark,  idet  han 
rakte  hånden  frem. 
,,Han  er  meget  skarpsindig  ikke?" 
bemærkede  bror  Bowen  til  mig. 
,,Jo,  det  er  de  alle  tre,"  svarede  jeg 
som  forsvar.  Da  hjemmelærerne  var 
gået,  og  Jim  tog  børnene  med  ud  i 
køkkenet  for  at  de  kunne  dele 
chocoladestangen,  stod  jeg  tilbage 
og  så  på  den  lukkede  dør  med  tårer  i 
øjnene.  ,,Kære  Gud,  vil  du  ikke  nok 
sørge  for,  at  han  ikke  opgiver  hen- 
de," bad  jeg  stille.  „Jeg  ved,  at  hun 
har  opført  sig  forfærdeligt,  men  hun 
kan  være  så  god  og  så  sød.  Velsign 
venligst  ham  til  at  være  tålmodig  og 
at  holde  af  hende." 
Pludselig  viste  de  seks  små  primary- 
ansigter sig  for  mit  indre  -  de  uartige, 
som  jeg  havde  kæmpet  med  de  første 
fire  uger.  ,,Åh  nej,"  gispede  jeg,  idet 
jeg  pludselig  forstod  min  opgave. 
,,Hvor  mange  af  deres  mødre  må 
ikke  have  bedt  den  samme  bøn  den- 
gang i  september?"  Min  beslutning 
om  at  være  tålmodig  og  fantasifuld 
over  for  dem,  som  jeg  underviser  er 
ikke  siden  blevet  mindre.  D 

Børnestjernen 

Jennie  skælvede  og  trak  klude- 
tæppet tættere  omkring  sig.  Hun 
holdt  sig  tæt  op  ad  Susan.  Uden  for 


vognen  piskede  vinden  hårdt  hen 
over  prærien,  så  den  hvide  teltdug 
smækkede  og  klaprede  oven  over 

hende.  Hun  spekulerede  ængstelig 
over,  om  den  store  vogn  mon  kunne 
modstå  den  rasende  storm.  Far  hav- 
de sagt,  at  vognen  skulle  være  deres 
hjem  på  den  lange  vej  til  den  store 
Saltsødal.  Men  hvad  nu,  hvis  storm- 
vejret sønderrev  denne  gamle  vogn, 
tænkte  hun,  hvordan  vil  Susan,  den 
lille  Sarah,  mor  og  far  og  jeg  så 
komme  til  dalen? 

Selv  om  vognen  var  kold  og  ube- 
kvem, så  gav  den  dog  et  ganske  godt 
ly  for  uvejr,  og  den  var  stor  nok  til  at 
medføre  det,  som  Jennies  familie 
behøvede  for  at  kunne  stifte  deres 
nye  hjem  i  Salt  Lake.  Foruden  alt 
fars  værktøj  var  der  et  solidt  plov- 
jern. Også  mor  havde  pakket  mange 
ting.  Hende  skønne  tallerkener  var 
omhyggeligt  pakket  ind  i  sengetøj  og 
linned,  for  at  de  ikke  skulle  gå  itu, 
når  vognen  slingrede  sig  vej  gennem 
ødemarken.  Hun  havde  også  pakket 
en  syæske  med  saks,  tråd  og  nåle. 
Sammen  med  kornet  og  grøntsags- 
frø  var  der  nogle  poser  med 
blomsterfrø.  Smukke  blomster  i 
baghaven  ville  hjælpe  med  til  at  gøre 
deres  nye  hus  til  et  hjem.  Der  havde 
ikke  været  plads  til  deres  møbler,  så 
mors  elskede,  udskårne  toiletbord 
var  blevet  solgt,  ligesom  fars  kom- 
mode og  Susans  sengeramme. 
Jennie  tænkte  på  deres  dejlige  hjem  i 
Nauvoo.  Det  havde  været  svært  at 
forlade  det,  men  nogle  onde  menne- 
sker havde  tvunget  dem  til  at  rejse. 
Far  havde  lovet  hende,  at  de  en  dag 
ville  få  et  nyt  hjem  i  Rocky  Moun- 
tains,  hvor  de  alle  kunne  være  i 
sikkerhed  og  blive  lykkelige.  Nu 
rullede  tordenvejret  højlydt  hen  over 


prærien,  og  vinden  hylede  gennem 
natten.  Jennie  begravede  hovedet  i 
sin  dyne  og  ønskede,  at  de  lykkelige 
og  trygge  dage  snart  ville  komme. 
,, Søster  Quigley!  Søster  Quigley!" 
Det  var  bror  Olenslagers  indtræn- 
gende stemme.  Lyset  fra  den  blin- 
kende lygte  sås  gennem  vognens 
teltdug.  ,,Er  du  vågen?  Du  må  kom- 
me. Min  hustru  er  ved  at  føde!" 
,,Ja,  bror  Olenslager,  jeg  er  vågen, 
og  jeg  kommer  straks." 
Jennie  hørte,  hvordan  mor  hurtigt 
klædte  sig  på  inde  i  den  kolde, 
mørke  vogn.  Far  var  borte  i  nat,  for 
det  var  hans  tur  til  at  holde  vagt  over 
dyr  og  heste.  Jennie  forstod  pludse- 
lig, at  hun  ville  blive  alene  tilbage  i 
den  store,  mørke  vogn  sammen  med 
den  4-årige  Susan  og  den  lille  Sarah. 
,,Mor,"  hviskede  hun. 
,, Jennie,  jeg  må  over  og  hjælpe  søster 
Olenslager.  Vær  sød  at  holde  øje 
med  de  små,  hvis  de  skulle  vågne." 
,,Ja  mor,"  Jennie  var  så  tør  i  halsen 
at  hun  næsten  ikke  kunne  tale.  Ih, 
hvor  hun  ønskede  at  græde  og  sige: 
,,Lad  være  med  at  gå  mor.  Jeg  er 
bange!" 

,,Hvis  jeg  ikke  er  tilbage  før  i  mor- 
gen, Jennie,  må  du  lave  morgenmad 
og  gøre  vognen  parat  til  afgang  ved 
morgengry.  Morgenklokken  vil  rin- 
ge, når  det  er  tid  til  at  vågne  op."  Så 
listede  mor  ned  fra  vognen  og  ud  i 
den  våde  nat,  over  til  søster  Olensla- 
'jcr. 

Bummmmmm!  Et  frygteligt  torden- 
skrald dundrede  gennem  natten,  Hge 
over   hovedet   på    Susan,    så   hun 
vågnede.  „Mor!"  skreg  hun. 
,,Hun  er  her  ikke,  Susan."  forklare- 


de  Jennie,  idet  hun  prøvede  at  bero- 
lige sin  forskrækkede  søster.  „Hun 
er  gået  hen  for  at  hjælpe  søster 
Olenslager  med  hendes  nye  baby." 
„Mor  skal  komme,"  sagde  Susan, 
idet  hun  begyndte  at  græde.  „Jeg  er 
bange." 

Jennie  knugede  sin  lille  søster  til  sig 
og  sagde  stille:  „Vær  ikke  bange. 
Alting  skal  nok  gå.  Jeg  er  her  hos 
dig.  Det  er  bare  dette  her  støjende 
uvejr,  der  har  vækket  dig.  Vær  nu 
sød  at  sove  igen." 
Jennie  holdt  sin  rystende  lillesøster  i 
sine  arme  og  prøvede  at  skjule  den 
angst,  hun  selv  følte.  Ufrivillige  tårer 
rullede  ned  ad  hendes  kinder  og  ned 
på  Susans  blonde  hår.  Ah,  hvis  dog 
bare  far  var  her,  ønskede  hun.  Han  lo 
altid  ad  uvejret.  Jennie  syntes,  at  fars 
bragende  latter  var  højere  end  tor- 
den, og  hans  stærke  arme  stærkere 
end  den  susende  vind. 
,Shh.  .  .  ,"  hviskede  Jennie.  „Vær 
rolig,  Susan."  Men  den  lille,  som 
rystede  under  kludetæppet,  var  ikke 
så  let  at  få  til  ro.  Ikke  længe  efter 
vækkede  hendes  snøften  den  lille 
Sarah,  som  begyndte  at  bevæge  sig 
og  klynke. 

Samtidig  blev  stormen  værre,  og 
regnen  piskede  uophørligt  mod  telt- 
dugen. Lynene  blinkede,  strålende 
hvide,  og  tordenen  rumlede  og  gav 
ekko  tværs  over  himlen.  Jennie  fik 
en  kold  knude  i  maven  af  frygt.  Hun 
kunne  ikke  længere  sige  noget  til 
sine  søstre  eller  trøste  dem.  Mor 
havde  sagt,  at  hun  skulle  tage  sig  af 
de  små,  men  hun  var  selv  så  bange. 
Ah,  hvad  kan  jeg  gøre?  tænkte  hun 
bønfaldende. 


Så  huskede  Jennie  noget,  som  far 
havde  sagt  til  hende,  dengang  de 
forlod  deres  hjem  i  Nauvoo.  Han 
havde  sagt,  at  der  ville  komme  øje- 
blikke,  hvor   hun   kunne  føle  sig 
ensom  og  bange,  og  at  hun  i  sådanne 
øjeblikke  kunne  blive  nødt  til  at  gøre 
noget,  som  hun  syntes,  hun  ikke 
kunne  klare.  Men  selv  om  han  og 
mor  måske  slet  ikke  var  i  nærheden, 
så  behøvede  hun  ikke  at  være  alene. 
Han  havde  forklaret,  at  vor  himmel- 
ske Fader  med  glæde  ville  hjælpe 
hende,  når  hun  trængte  til  det.  Han 
ville  være  glad  for  at  trøste  hende, 
når  hun  var  bange,  og  lykkelig  for  at 
være  hos  hende,  når  hun  var  ensom. 
Alt,  hvad  hun  skulle  gøre,  var  at 
bede  om  hans  hjælp,  så  ville  hendes 
bønner  blive  besvarede. 
Idet  Jennie  tog  sig  sammen  og  bekæ- 
mpede sin  angst,  rejste  hun  sig  op  på 
knæ  ved  siden  af  sine  to  søstre.  Så 
bad  hun  af  hele  sit  hjerte  vor  him- 
melske Fader  velsigne  hende  og  hen- 
des søstre  Susan  og  Sarah,  og  være 
med  dem  under  uvejret.  Da  hun  var 
færdig  med  at  bede,  kravlede  hun 
tilbage  under  dynen. 
Snart   sov   både   Susan   og   Sarah 
sundt  og  godt  ved  siden  af  hende. 
Mens  Jennie  lå  der  ved  siden  af  de 
små,  følte  hun  frygten  forsvinde  fra 
hjertet,  for  at  blive  erstattet  af  en 
varm  ro  og  fred.  Da  hun  var  træt  af 
at  lytte  til  uvejrets  buldren,  faldt 
også  hun  i  en  rolig  søvn.  D 

Greta  kastede  en  håndfuld  krum- 
mer ud  til  ænderne,  der  ivrigt  vente- 
de på  deres  morgenmad.  Men  i 
virkeligheden  var  hun  ikke  særlig 
interesseret  i,  hvad  de  foretog  sig. 
Det  forekom  hende,  at  den  skude, 
som  hendes  far  styrede,  aldrig  havde 
bevæget  sig  så  langsomt  gennem 
kanalen. 

Hendes  far  vendte  sig  og  smilede  til 
hende.  ,,Prøv  nu  at  være  tålmodig  en 
lille  smule  længere,  Greta.  Det  varer 
ikke  længe,  før  du  igen  vil  se  din 
fætter  og  kusine.  Vi  er  der  næsten." 
Hans  datter  nikkede  og  sagde:  ,,Det 
er  bare  det,  at  det  er  Annies  fødsels- 
dag i  dag,  og  vi  har  ikke  været  der, 
siden  Hans'  fødselsdag  i  september 
sidste  år.  Jeg  kan  næsten  ikke  vente 
med  at  få  at  vide,  hvad  de  har  lavet, 
siden  vi  sidst  så  dem." 
Fars  ansigt  blev  pludsehg  en  smule 
alvorligt.  „Det  ville  være  dejligt,  om 
du  noget  oftere  kunne  være  sammen 
med  børn  på  din  egen  alder.  Jeg  ville 
ønske,  jeg  kunne  gøre  noget  ved  det, 
men  det  er  bare  ikke  muligt  lige  nu  at 
bo  andre  steder  end  her  på  denne 
husbåd." 


,,Det  gør  ikke  noget,  far."  svarede 
Greta.  „Jeg  ved  godt,  at  det  er  dit 
arbejde  at  transportere  grøntsager 
og  ost  fra  landmændene  til  markedet 
i  Amsterdam,  og  at  det  er  vigtigt  at 
gøre  det.  Desuden  er  det  ikke  en 
hvilken  som  helst  pige  forundt  at  bo 
på  en  husbåd." 

„Det  hjælper  jo  ikke,'''  tænkte  hun, 
„at  jeg  gør  far  ked  af  at  jeg  føler  mig 
ensom  en  gang  imellem,  eller  at  jeg 
synes  dagene  somme  tider  føles  så 
lange,  når  jeg  ikke  har  nogen  på  min 
egen  alder  at  tale  eller  more  mig 
med.''  Men  Greta  havde  ikke  megen 
tid  til  at  tænke  over  sådan  noget 
netop  nu.  Hun  kunne  se  onkel  Lud- 
wig, Annie  og  Hans  vinke  til  dem  fra 
land! 

Et  par  minutter  senere  gav  Greta 
ivrigt  sin  fætter  og  kusine  et  mægtigt 
knus.  De  smilede.  ,,Ih,  hvor  er  det 
dejligt  at  se  jer  igen!"  udbrød  hun. 
,,Det  er  den  dejligste  fødselsdags- 
gave, jeg  kunne  få,"  erklærede  An- 
nie. ,,Ih,  hvor  er  det  længe  siden!" 
Hans  kunne  ikke  have  set  gladere 
ud,  om  det  også  havde  været  hans 
fødselsdag.  ,,Lad  os  skynde  os 
hjem,"  ivrede  han.  „Vi  har  en  over- 
raskelse, du  skal  se,  Greta." 
Onkel  Ludwig  og  Gretas  far  var  så 
opslugte  af  deres  samtale,  at  de  ikke 
lagde  mærke  til,  at  de  tre  børn  satte  i 
løb  hen  ad  vejen.  Der  var  kun  et  lille 
stykke  hen  til  det  store  gule  hus 
øverst  på  bakken. 
Tante  Hilda  ventede  på  dem  ved 
døren.  Hun  tørrede  de  melede  arme 
af  i  sit  rødprikkede  forklæde,  før 
hun  tog  Greta  til  sig  i  et  mægtigt 
knus.  ,,Vi  har  sådan  glædet  os  til 


dette  i  lang  tid,"  sagde  hun.  „Det  er 
dejligt  igen  at  have  dig  hos  os, 
Greta," 

Pludsehg  følte  Greta  en  stor  klump  i 
halsen,  så  hun  næsten  ikke  kunne 
tale.  Hun  spekulerede  ofte  over,  om 
hendes  fætter  og  kusine  mon  vidste, 
hvor  heldige  de  var,  både  at  have  en 
mor  og  en  far.  Hun  spekulerede  også 
på,  om  de  påskønnede  dette  store, 
dejhge  hus,  hvor  de  boede. 
Hendes  tante  havde  været  ved  at 
bage  poffertjes  (æbleskiver),  og  nu 
gav  hun  hver  af  børnene  en  af  de 
små,  runde  æbleskiver.  De  var  end- 
nu varme  og  dækkede  af  et  rigeligt 
lag  smør  og  sukker. 
„Løb  I  nu  udenfor,"  sagde  tante 
Hilda,  „mens  far  og  jeg  snakker." 
„Hvor  er  den  overraskelse,  som  I 
ville  vise  mig?"  spurgte  Greta. 
Hans  og  Annie  førte  hurtigt  Greta 
ned  i  baghaven. 
„Her  er  det,"  sagde  Hans. 
Greta  så  en  lille,  dejlig  have  fuld  af 
farvestrålende  tulipaner.   ,,Jeg  har 
lagt  løgene,  og  Hans  har  lavet  de 
små  stier  af  runde  sten  og  fiskedam- 
men!" forklarede  Annie.  ,,Han  har 
også  lavet  den  hlle  vindmølle!" 
„Det  er  en   skøn  have!"   udbrød 
Greta.  „Hvor  må  det  have  været 
morsomt  at  arbejde  sammen." 
Da  børnene  kom  tilbage  til  huset, 
sad  deres  forældre  rundt  om  køk- 
kenbordet. 

Onkel  Ludwig  rømmede  sig.  „Gre- 
ta, hvad  ville  du  sige  til  at  blive  hos 
os  her  i  vinter,  så  du  kunne  gå  i  skole 
sammen  med  din  fætter  og  kusine? 
Din  far  synes,  at  du  er  kommet  i  den 
alder,  hvor  du  bør  have  et  mere 


permanent  hjem,  end  han  kan  give 

dig." 

Gretas  far  nikkede  og  forklarede. 
,,Jeg  har  tænkt  på  det  i  nogen  tid, 
Greta.  Men  jeg  ville  finde  ud  af,  om 
det  var  i  orden  med  din  tante  og 
onkel." 

„Greta!"  udbrød  Annie,  „Ih,  hvor 
vil  det  blive  dejligt!"  „Så  kan  vi  være 
sammen  hver  eneste  dag,"  smilede 
Hans. 

Greta  følte  lykken  vokse  inden  i  sig. 
Dette  var  hendes  drøm,  der  blev  til 
virkelighed. 

Så  opdagede  hun,  at  hun  stirrede  på 
sin  far.  Pludselig  forstod  hun,  at  hun 
skulle  forlade  ham.  Og  hun  vidste,  at 
selv  om  han  smilede  lige  nu,  så  var 
han  meget  trist  ved  det  inderst  inde. 
„Han  vil  blive  meget  ensom  uden 
mig,''''  tænkte  hun. 
Greta  gik  over  til  sin  far,  lagde  sin 
hånd  ind  i  hans  og  sagde  til  onkel 
Ludwig:  „Jeg  er  glad  fordi  I  invitere- 
de mig  til  at  bo  hos  jer,  men  jeg  er  jo 
ikke  noget  rigtigt  medlem  af  jeres 
familie."  Hendes  stemme  blev  blød, 
da  hun  vendte  sig  om  mod  sin  far. 
,,Vi  er  en  familie  far  -  du  og  jeg  -  og 
jeg  vil  gerne  have,  at  det  forbliver 
sådan." 

Hendes  far  så  på  hende,  taknemme- 
lig men  overrasket. ,, Men  jeg  troede, 
at  det  var  noget,  du  gerne  ville, 
Greta.  Jeg  ønsker,  du  skal  være 
lykkelig." 

,,Jeg  er  lykkelig,"  svarede  Greta. 
,,Det  var  pænt  af  onkel  Ludwig  at 
invitere  mig  til  at  bo  her,  men  jeg  vil 
helst  være  hos  dig.  Jeg  er  meget 
lykkelig,  far  -  lykkelig  over,  at  jeg  er 
din  datter."  D 


Barbara  Horngren 


I  Helsinki  (Helsingfors)  kan  børn 
i  børnehaven  og  op  til  13  år  gøre  sig 
fortjent  til  et  „kørekort".  Det  giver 
dem  selvfølgelig  ikke  lov  til  at  køre 
på  de  almindelige  veje,  men  kun  på 


vejene  i  Børnenes  Trafik-by.  I  denne 
by  gælder  de  samme  love  som  på 
Finlands  almindelige  veje. 
Børnenes  Trafik-by,  der  blev  grund- 
lagt i  1958,  er  en  samling  veje  i 
lilleputformat  på  størrelse  med  en 
fodboldbane.  Pladsen  er  udlagt  som 
et    ottetal    med    krydsende    gader, 
fodgængerfelter,  trafiklys  og  et  stort 
gadekryds.  Der  er  politi,  som  dirige- 
rer den  stadige  strøm  af  fodgængere, 
cykler  og  små  pedaldrevne  biler. 
Bilerne  er  skænket  af  gavmilde  fa- 
brikanter og  „Talja",  som  er  organi- 
sationen for  trafiksikkerheden  i  Fin- 
land (Suomi).  Helsinki  by  har  skæn- 
ket grunden  og  de  tilhørende  lager- 
bygninger samt  bygget  vejene. 
Børnenes  Trafik-by  kan  tage  fra  700 
til  800  børn  om  dagen.  Der  er  klasse- 
undervisning fra  10  om  formidda- 
gen til  16  om  eftermiddagen  mellem 
september  og  maj,  dvs.  i  skoletiden. 
I  sommerferien  kan  børnene  komme 
og  øve  sig  i  at  køre.  Instruktører  er 
politibetjente,    sædvanligvis    unge 
mennesker,    som    har    fået    særlig 
undervisning  i  at  belære  børn.  Først 
når  børn  kan  besvare  spørgsmålene 
om  trafikproblemer,  får  de  lov  til  at 
køre  bilerne.  Så  får  hvert  barn  tildelt 
45  minutter  til  at  køre  i,  per  besøg. 
Der  kræves,  at  et  barn  i  alt  har  haft 
mindst  2  timers  køretid,  før  det  kan 
få  sit  kørekort. 

Ældre  drenge  og  piger  kan  blive 
politiassistenter  og  hjælpe  til  med  at 
dirigere  trafikken  i  Trafik-byen. 
Helsinki  trafikskolen  har  haft  så 
megen  succes,  at  lignende  skoler  er 
blevet  oprettet  andre  steder  i  landet, 
og  flere  er  planlagt.  D 


En  betjent  viser, 
hvorledes  biler 
kan  støde  sammen 
hvis  trafikreglerne 
bliver  overtrådt. 


Et  barn  standser 
ved  en  lyskurve. 

8 


HVAD 

KAN  MAN 

GØRE  I 

MODGANG? 

Steve  Dunn  Hanson 


Da  mine  tipoldeforældre  sluttede  sig 
til  kirken  i  Sverige  for  mere  end  hun- 
drede år  siden,  stod  de  over  for  en 
lang  rejse  over  havet  til  Amerika,  der- 
efter en  tur  med  toget  fra  New  York 
til  Omaha,  hvorefter  det  gik  med 
oksetrukket  vogn  til  Salt  Lake  City. 
Men  da  de  gik  op  i  toget  i  New  York, 
opdagede  de,  at  de  skulle  med  kvæg- 
vogne der  var  blevet  brugt  til  at  fragte 
svin  til  markedet  -  og  vognene  var 
snavsede  og  fyldt  med  utøj. 

Tipoldemor  accepterede  for- 
holdene, men  ydmygelsen 
var  næsten  mere  end  tip- 
oldefar kunne  bære.  ,,At 
tænke  sig,  at  vi  ikke  er  bedre 
end  svin,"  mumlede  han.  Al- 
ligevel foretog  han  rejsen, 
skønt  modvilligt. 


,,Thi  vor  trængsel,  der 
er  stakket  og  let,  virker 
uden  mål  og  måde  en 
evig  vægt  af  herlighed 
for  os" 
(se  Kor.  4:17). 

Tipoldemor  ventede  et  barn,  og  da  de 
nåede  Omaha  for  at  begynde  den  lan- 
ge tur  mod  vest,  var  tipoldefar  bekym- 
ret for  hendes  helbred  og  det  kom- 
mende barns  sikkerhed.  Rejselederen 
forsikrede  ham  om,  at  der  var  kompe- 
tente kvinder  med,  der  kunne  virke 
som  jordemødre,  og  at  alting  nok 
skulle  gå,  så  derfor  begyndte  de  rejsen. 

Et  eller  andet  sted  på  Nebraskas  præ- 
rier blev  der  født  et  sundt  barn.  Men 
et  par  dage  senere  fik  den  tre-årige 
søn  kolera.  Midt  om  natten  gik  tipol- 
defar hen  til  vognen  ved  siden  af  for 
at  låne  et  stearinlys  men  fik  at  vide,  at 
de  ikke  havde  noget  til  overs.  Det  ær- 
grede ham,  og  vred  i  sindet  satte  han 
sig  i  mørket  med  sin  søns  slappe, 
feberhede  krop  i  armene.  Drengen  dø- 
de den  nat. 

Næste  morgen  sagde  rejselederen,  at 
de  ville  holde  en  kort  begravelses- 
ceremoni og  begrave  drengen  i  en  for- 
dybning, idet  han  undskyldte,  at  de 
var  i  indianerland  og  ikke  havde  tid  til 
at  gøre  andet.  Men  tipoldefar  kunne 
ikke  acceptere  det  og  insisterede  på  at 
blive  længe  nok  til  at  grave  en  ordent- 
lig dyb  grav,  så  dyrene  ikke  kunne  få 
fat  på  liget. 

Hele  dagen  og  langt  ud  på  natten  ar- 
bejdede han  med  at  sammentømre  en 
stærk  kiste  og  grave  en  grav  på  halv- 
anden meters  dybde  i  den  hårde  jord. 

Til  sidst  begravede  han,  svedende  og 
grædende,  sin  søn  og  vandrede  hele 
natten  for  at  indhente  vogntoget.  Han 
var  helt  nedbrudt  af  sorg  og  vred  på 
rejselederen,  fordi  han  ikke  havde  vil- 
let vente,  så  hans  søn  kunne  få  en  or- 
dentlig begravelse,  og  han  var  vred 
over,  at  Gud  „tillod"  hans  søn  at  dø. 
Da  han  indhentede  sin  vogn  og  fortal- 


te sin  hustru  om  sine  overvejelser,  tal- 
te hun  blidt  til  ham: 

,,Far,  vi  må  se  at  få  det  bedste  ud  af 
det.  Den  lille  og  jeg  har  det  udmærket, 
og  takket  være  Herren  har  alle  de  an- 
dre det  også  godt.  Hvis  vi  når  rejsens 
mål  uden  flere  vanskeligheder,  skal  vi 
være  taknemmelige  mod  vor  himmel- 
ske Fader.  Vi  har  sluttet  os  til  kirken, 
fordi  vi  tror,  at  det  er  den  eneste  san- 
de kirke,  og  jeg  har  fuld  tillid  til,  at 
den  er  det.  Vi  er  ikke  de  eneste,  der 
møder  sorg  og  vanskeligheder  på  den- 
ne rejse"  (fra  Håkon  Hansons  histo- 
rie). 

Men  dette  var  ikke  enden  på  deres 
vanskeligheder;  de  vedblev  hele  deres 
liv  at  komme  ud  for  alvorlige  proble- 
mer og  modgang.  Men  skønt  disse  to 
kom  ud  for  nøjagtig  de  samme  van- 
skeligheder, påvirkede  det  dem  for- 
skelligt. Tipoldefar  blev  sky,  kværulan- 
tisk og  bitter.  Han  holdt  op  med  at  gå 
i  kirke  og  fandt  fejl  hos  kirkens  ledere. 

Han  blev  fanget  i  sine  egne  mis- 
stemninger, og  Kristi  lys  blev  bestan- 
digt svagere  hos  ham. 

Modsat  øgedes  tipoldemors  tro.  Hvert 
nyt  problem  syntes  at  gøre  hende 
stærkere.  Hun  blev  en  barmhjertig- 
hedens engel  -  fyldt  med  sympati,  kær- 
lighed og  barmhjertighed.  Hun  var  et 
opmuntrende  lys  for  alle  omkring  sig. 
Hendes  familie  samlede  sig  omkring 
hende  og  betragtede  hende  som  deres 
leder. 

Når  jeg  gentagne  gange  har  læst  denne 
historie  og  har  tænkt  over  mine 
tipoldeforældres  forskellige  reaktioner 
på  deres  vanskeligheder,  og  jeg  selv  er 
kommet  ud  for  store  problemer,  har 
jeg  studeret  skrifterne  for  at  få  en  bed- 
re forståelse  af  hensigten  med  dem.  Til 

at  begynde  med  fandt  jeg  det  noget 
forvirrende.  1  nogle  tilfælde  i  skriften 
synes  det,  som  om  prøvelser  og  van- 
skeligheder er  straffe  for  en  begået 
overtrædelse  eller  synd  -  frugten  af 
uretfærdige  handlinger  eller  ukloge 
beslutninger.  Men  paradoksalt  nok 
fandt  jeg  ud  af,  at  i  mindst  lige  så 
mange  tilfælde  var  det  retfærdige  men- 
nesker, der  kom  ud  for  de  samme  prø- 
velser. 

Jeg  har  lært  at  acceptere,  at  det  brin- 
ger ubehagelige  følger  at  bryde  Guds 
love  -  modstand  eller  modgang  -  og  at 
Herren  somme  tider  lader  os  kæmpe 
mod  vanskeligheder,  der  vil  give  os 
mulighed  for  at  overvinde  særhge 
svagheder.  Og  jeg  er  også  blevet  klar 
over,  at  nogle  af  de  vanskeligheder,  vi 
kommer  ud  for,  ganske  enkelt  er  en 
følge  af,  at  vi  lever  i  en  telestial  ver- 
den, og  ikke  i  en  celestial.  Det  at  vi 
har  telestiale  legemer,  lever  mellem  te- 
lestiale  mennesker,  og  at  vi  har  tele- 
stial kundskab  og  visdom,  bringer  os 
helt  naturligt  vanskeligheder,  proble- 
mer og  frustrationer. 

Endnu  vigtigere  er  det,  at  jeg  er  kom- 
met til  at  forstå,  at  det  er  selve  prøven 
for  os  at  leve  i  en  telestial  verden  og 
være  celestiale  mennesker.  Vores  for- 
billede er  Jesus  Kristus,  som,  idet  han 
talte  om  Joseph  Smiths  mange  prøvel- 
ser, sagde  til  profeten:  ,,Du  skal  vide, 
min  søn,  at  alt  dette  skal  give  dig  erfa- 
ring og  tjene  dig  til  bedste. 

Menneskesønnen  steg  ned  under  alt 


dette:  er  du  større  end  han?"  (L&P 
122:7-8). 

Nu  prøver  jeg,  ligesom  min  tipolde- 
mor for  så  mange  år  siden,  at  bekym- 
re mig  mindre  om,  hvorfor  jeg  kom- 
mer ud  for  modgang,  og  beskæftiger 
mig  mere  med,  hvad  jeg  kan  gøre  ved 
det,  hvordan  jeg  kan  lære  deraf,  og 
hvordan  jeg  i  højere  grad  gennem  det- 
te kan  blive  mere  som  Kristus.  Hvor- 
dan jeg  vil  reagere  på  det  -  om  jeg  fin- 
der på  undskyldninger  eller  overvin- 
der, om  jeg  giver  op  eller  holder  ud, 
om  jeg  bliver  bitter  eller  kærlig  -  det 
er  op  til  mig.  Og  det  valg  vil  hjælpe 
mig  til  at  afgøre,  hvor  meget  jeg  vil 
nærme  mig  Frelserens  måde  at  leve 
på. 

Apostlen  Paulus  havde  en  god 
forståelse  af  forholdet  mellem  mod- 
gang og  ophøjelse:  „På  alle  måder  er 
vi  hårdt  trængte,  men  ikke  indestæng- 
te, tvivlrådige,  men  ikke  fortvivlede, 
forfulgte,  men  ikke  forladte,  slået  til 
jorden,  men  ikke  slået  ihjel. 
Thi  vor  trængsel,  der  er  stakket  og  let, 
virker  uden  mål  og  måde  en  evig  vægt 
af  herlighed  for  os"  (2  Kor.  4:8-9,  17). 
Selv  om  vore  vanskehgheder  og  vor 
modgang  somme  tider  synes  hverken 
„let"  eller  ,, stakket"  (kortvarig),  vil  vi 
-  hvis  vi  følger  Kristi  eksempel  -  opda- 
ge, at  vi  ikke  blot  øver  os  i  et  ønske 
om  at  overvinde,  men  at  vi  også  går 
fremad  i  den  rigtige  retning.  Enhver 
vanskelighed  kan  føre  os  ét  skridt 
nærmere  vor  himmelske  Fader,  hvis  vi 
vil  lade  den  gøre  det.  D 

Den  lette  måde 

at  dele  evangeliet 

med  andre 


Dee  V.  Jacobs 

Ethvert  medlem  en  missionær. 
„Selvfølgelig  vil  jeg  gerne  missio- 
nere, men  jeg  er  genert." 
„Det  er  vanskeligt  at  missioere." 
„Jeg  ved  ikke,  hvad  jeg  skal  sige." 
„Jeg  vil  ikke  tvinge  evangeliet  ned 
over  hovedet  på  folk." 
Så  hvad  vil  I  sige  til  en  enkel  me- 
tode, der  giver  jer  mulighed  for  at 
præsentere  kirken  og  de  evangeli- 
ske principper  for  en  mængde  ven- 
ner og  bekendte  -  mens  I  udfører 
jeres  lektier  til  skolen? 
Karen  og  Susan  Jacobs  fra  Wal- 
nut  Creek  i  Californien  fandt  det 
morsomt  og  berigende.  Det  be- 
gyndte, da  Karen  gik  i  femte  klas- 
se på  den  amerikanske  skole  i  Kø- 
benhavn. Hun  spekulerede  på, 
hvilket  emne  hun  skulle  behandle  i 
en  stil,  hun  skulle  skrive  om  ame- 
rikansk historie.  Læreren  forlangte 
fodnoter,  en  litteraturfortegnelse, 
emnekort  og  en  mundtlig  gennem- 
gang -  hele  redeligheden.  Hendes 
vanskeligste  problem  var  at  fmde 
et  emne.  Hendes  forældre  foreslog, 
at  hun  skulle  berette  om  mormo- 
nernes vandring  vestpå. 
,,Ja,  hvorfor  ikke?"  sagde  hun. 
Da  hun  først  fik  begyndt,  var  det 
et  lettere  emne  at  behandle  end  de 
fleste  andre  med  al  den  hjælp,  hun 
kunne  få  derhjemme,  og  den  inter- 
esse hun  havde  fået  for  emnet  i 
primary  og  søndagsskolen. 
Der  var  kun  få  i  klassen,  som  vid- 
ste ret  meget  om  mormonerne,  og 
den  mundthge  rapport,  der  var 
fyldt  med  interessevækkende 
enkeltheder,  skabte  livlig  diskus- 
sion de  næste  mange  måneder.  Og 


hun  fik  endda  også  allerbedste  ka- 
rakter! 

Da  de  først  havde  fået  øjnene  op 
for  muligheden,  brugte  søstrene 
Jacobs  den  med  variationer  ved 
utallige  lejligheder.  For  eksempel 
skabte  Susan  i  8.  klasse  interesse  i 
en  kemiklasse  ved  at  fortælle  om 
virkningerne  af  at  ryge,  ved  at 
skære  et  kalvehjerte  i  stykker  i 
klassen  (hun  havde  af  en  student 
fra  George  Washingtong  Universi- 
ty  lært,  hvor  man  skulle  skære,  og 
hvordan  hjertet  fungerer).  En 
sådan  præstation  af  en  ung  pige 
gjorde  stort  indtryk  på  klassen  - 
og  de  fik  en  stærkt  virkende  for- 
klaring om  visdomsordet.  Karak- 
teren var  også  her  i  top! 
Hjertelektionen  blev  så  godt  mod- 
taget, at  Karen  brugte  en  kalve- 
hjerne til  at  demonstrere  virknin- 
gerne af  narkotikamisbrug  ved  en 
videnskabelig  udstilling  -  og  fik 
præmie  derfor.  Og  også  her  gav 
hun  en  let  udført  og  letforståelig 
forklaring  af  en  enkelt  del  af  Her- 
rens sundhedslov. 
Som  realskolcelev  i  Washington- 
Lee  High  School  i  Arlington  i  sta- 
ten Virginia  blev  Karen  meget 
vred  over  at  finde  en  nedsættende 
beskrivelse  af  profeten  Joseph 
Smith  i  sin  historiebog.  Den  be- 
skrev Joseph  Smith  som  en  land- 
arbejder, der  drog  fra  sted  til  sted 
i  sin  søgen  efter  begravede  skatte. 
Hun  påpegede  unøjagtighederne 
for  sin  lærer,  som  reagerede  ved  at 
bede  hende  holde  et  foredrag  for 
klassen  om  kirkens  tidlige  historie. 
Karen  var  nervøs  for  det,  men  ac- 

„Det  er  almindeligvis 

forstået,  at  alle  kirkens 

medlemmer  bør  være 

missionærer  ...  de  er  hver 

især  et  lys,  og  det  er  deres 

pligt  ikke  at  skjule  deres 

lys  under  en  skæppe,  men 

det  bør  sættes  på  på  et 

bjerg,  så  alle  mennesker 

kan  ledes  deraf." 

(Præsident  David  O.  McKay) 


cepterede  udfordringen.  Hun  fandt 
sin  rapport  fra  femte  klasse  frem. 
Og  med  en  tilføjelse  af  „Profeten 
Joseph  Smiths  vidnesbyrd"  og  an- 
det materiale  var  det  netop  det 
helt  rigtige.  Hun  fik  tildelt  en  hel 
time  med  klassen.  Læreren  bad 
omgående  Karen  gentage  sit  fore- 
drag for  hans  anden  klasse  på 
samme  alderstrin.  Der  kom  snese- 
vis af  spørgsmål  frem,  som  førte 
til,  at  missionærerne  blev  indbudt 
til  at  forklare  mere. 
Skønt  der  kun  var  tre  medlemmer 
af  kirken  i  hendes  afgangsklasse 
med  800  elever,  fik  Karens  egen 
klasse  lov  til  at  høre  ikke  færre 
end  fire  mundtlige  præsentationer 
om  kirken.  Karen  talte  om  Den 
forenede  Orden,  Mike  Miller  om 
de  ernæringsmæssige  aspekter  ved 
visdomsordet,  og  Mark  Forsyth 
om  kirkens  styrelse.  Belønningen 
kom,  da  en  pige,  der  ikke  var 
medlem  af  kirken,  og  som  var  ble- 
vet påvirket  af  sit  besøg  i  Was- 
hington templet  før  indvielsen  med 
hjælp  fra  sine  medlems  venner  for- 
talte om  mormonernes  tempel- 
byggen. 

Karens,  Susans  og  deres  venners 
villighed  til  at  prøve  denne  metode 
fik  vidtrækkende  indflydelse.  Bog- 
stavelig talt  alle  i  skolen  kendte 
dem  som  mormonerne.  Skolen, 
som  ligger  i  en  af  de  større  forstæ- 
der til  Washington  D.C. 
(forbundshovedstaden  i  USA),  har 
fortrinsvis  elever  som  er  børn  af 
udenlandske  diplomater,  kongres- 
mænd og  militære  og  politiske  le- 
dere; alligevel  var  skolen  fuld  af 

narkomaner,  umoralitet,  dårligt 
sprogbrug,  og  manglende  regler 
forpåklædning.  Hundredvis  af  ele- 
verne havde  overhovedet  ingen 
standarder  at  leve  efter,  og  ingen 
idealer  at  se  op  til.  Men  den  lille 
SDH-flok  var  anerkendt  og  re- 
spekteret, i  lige  høj  grad  af  lærere 
og  elever,  for  det  de  troede  på.  In- 
gen blev  drillet  eller  bragt  i  nogen 
form  for  vanskeligheder.  Tværti- 
mod var  den  nyttig  til  at  forebyg- 
ge uønskede  aktiviteter,  når  det 
var  muligt  at  sige:  „Husk,  at 
sådan  noget  gør  mormoner  ikke." 
Måske  var  det  delvis  på  grund  af 
denne  tidlige  villighed  til  at  dykke 
ned  i  evangeliske  emner  og  dele 
SDH-lære  med  andre,  der  er  skyld 
i,  at  Karen  i  dag  holder  pause  i  si- 
ne studier  ved  Brigham  Young 
Universitys  æresprogram  og  bru- 


ger tid  på  en  mission  i  Spanien,  og 
at  Susan  kun  må  vente  et  par 
måneder  mere  på  at  få  sin 
missionskaldelse. 

En  stor  Herrens  profet  har  kaldet 
alle  medlemmer  til  at  være  missio- 
nærer. Kan  I  forestille  jer  den  ko- 
lossale virkning  det  ville  have  på 
såvel  lærere  som  elever,  hvis  hver 
eneste  SDH-elev  hvert  år  ville  skri- 
ve bare  én  stil  eller  holde  ét  fore- 
drag om  kirken?  Selv  i  områder, 
hvor  der  er  mange  medlemmer, 
har  ikke-medlemmer  aldrig  fået 
virkelig,  førstehånds  oplysninger 
om  vor  lære.  Hvilken  lettere  måde 
kan  tænkes  til  at  følge  præsident 
Kimballs  opfordring  om  at  gøre 
noget  ved  det?  Prøv  det!  Eller  for 
at  sige  det  med  vor  elskede  profets 
motto:  „Gør  det!"  D 

EN  BISKOP, 

EN  FAR, 
EN  SEJLBÅD 


David  Hammond 


Jeg  trommede  med  fingrene  på  stolens 
smalle  armlæn,  drejede  mig  så  til  højre 
og  kikkede  på  fotografiet  af  Det  øverste 
Præsidentskab,  der  hang  på  den  lyseblå 
væg.  Tag  det  roligt,  sagde  jeg  til  mig  selv. 
Når  alt  kommer  til  alt,  så  er  det  mig  selv, 
der  har  bedt  om  at  måtte  komme.  Jeg 
kunne  høre  en  kendt  stemme  blive  høje- 
re, idet  biskoppen  forlod  sekretærens 
kontor,  gik  over  hallen  og  kom  ind  til 
mig.  Han  smilede  og  sagde:  ,,Nå  Jeff, 
hvordan  går  det?" 

„Fint,  meget  fmt,"  sagde  jeg  højt,  mens 
jeg  ved  mig  selv  desperat  tænkte:  „Hvad 
vil  jeg  her?" 

Biskop  Smith  trak  sin  tunge  stol  frem  fra 
sit  meget  solide  skrivebord,  satte  den  ved 
siden  af  mig  og  satte  sig,  mens  han  igen 
smilede.  Biskop  Smith  var  en  stor  mand, 
meget  fyldig,  og  når  han  smilede,  fore- 
kom hele  hans  krop  at  stråle  sammen 
med  ansigtet.  Jeg  solede  mig  et  øjeblik  i 
al  den  varme  og  sagde  så:  „Ser  du 
biskop,  i  virkeligheden  er  det  ikke  alts- 
ammen så  godt.  Jeg  har  tænkt  meget 
over  vores  samtale  i  sidste  måned,  og  på 
den  mission.  Og  -  ærUg  talt  -jeg  kan  altså 
ikke  tage  afsted." 
„Du  mener  ikke,  du  kan  rejse?" 
,, Netop.  Jeg  er  22  nu.  Jeg  vil  være  24,  når 


jeg  kommer  tilbage.  Jeg  bliver  for  gam- 
mel." 

„For  gammel  til  hvad?" 
„Hold  nu  op,  biskop.  Du  ved,  at  jeg  Hge 
er  blevet  færdig  med  universitetet.  Jeg  er 
en  ganske  god  botaniker.  Hvordan  kan 
jeg  arbejde  sammen  med  en,  som  lige  er 
begyndt  at  læse,  mens  jeg  spekulerer  på 
at  gå  op  til  eksamen  i  professor  Gotliebs 
plantepatologi?  Jeg  kan  fortælle  dig  lige, 
hvad  du  måtte  ønske  at  vide  om  hvede- 
kim," 

Biskop  Smith  så  et  øjebhk  på  mig,  så 
lænede  han  sig  frem  og  spurgte  meget 
venligt:  „Er  det  den  virkelige  grund?" 
Jeg  var  ikke  forberedt  på  det  spørgsmål. 
Jeg  havde  håbet  på  et  glad  smil  og  en 
hurtig  accept.  „Jo,  ja,  i  det  store  og 
hele,"  stammede  jeg.  ,,Jeg  mener,  det  er 
det  væsentlige." 

„Jeff,  vi  to  har  haft  nogle  alvorlige 
samtaler.  Sig  mig,  hvilke  andre  grunde 
kan  du  have  foruden  denne  helt  væsent- 
lige?" Stolen  knirkede,  da  biskop  Smith 
lænede  sig  tilbage. 

,,Jo,  ved  du  hvad?"  Jeg  stak  hænderne 
frem  og  trak  en  tråd  ud  af  mine  bukser. 
„Biskop,  jeg  har  ikke  netop  truffet  de 
bedste  beslutninger  i  en  tid.  Det  har 
heller  ikke  hjulpet  at  jeg  har  været  passiv 

Jeg  har  tænkt  meget  over  vores  samtale  i  sidste  måned,  og  på  den 
mission.  Og,  ærlig  talt,  jeg  kan  altså  ikke. 

i  7  år.  Hvordan  kan  jeg  sige  til  en 
undersøger,  at  jeg  elskede  søndagssko- 
len, da  jeg  var  lille,  eller:  ,Jeg  har  altid 
ment,  at  det  er  vigtigt  at  efterleve  vis- 
domsordet'?  Hvordan  kan  jeg  tale  om 
mål,  loyalitet  eller  vidnesbyrd?" 
,,Nyomvendte  kan  tale  om  vidnesbyrd 
og  mål  og  loyalitet,  og  de  har  ikke  altid 
været  aktive  medlemmer." 
,,Men  de  har  besluttet  at  tilslutte  sig, 
ikke  at  forlade." 

,,Du  bestemte  dig  til  at  komme  tilbage." 
Jeg  havde  ikke  noget  at  sige  i  det  øjeblik, 
og  det  eneste  jeg  kunne  høre,  var  noget 
støj  ude  i  hallen.  Efter  et  øjebliks  forløb 
sagde  biskoppen  venligt:  „Jeg  forstår 
det  ikke  helt.  Er  du  bekymret  for  din 
værdighed?" 

,, Biskop,"  svarede  jeg  med  fasthed  i 
stemmen.  ,,Jeg  er  begyndt  på  et  nyt  Hv. 


„Mine  forældre  er  temmelig 

forstående.  Vi  har  altid  kunnet 

tale  rigtig  godt  sammen.  Da  jeg 

holdt  op  med  at  gå  til 

præstedømmet  og  derefter  til 

søndagsskolen,  for  til  sidst  helt 

at  holde  mig  fra  kirken,  truede 

de  mig  aldrig  eller  råbte  ad 

mig.  Jeg  er  overbevist  om,  at 

de  følte  sig  ulykkelige  derved, 

men  jeg  kunne  altid  mærke,  at 

de  elskede  mig." 


Jeg  har  ikke  noget  at  skjule.  Jeg  ved,  at 
Herren  elsker  mig,  og  jeg  elsker  ham. 
Men  ved  hvert  nadvermøde  og  til  alle 
generalkonferencer  hører  jeg,  at  Herren 
kun  ønsker  de  bedste,  de  stærkeste,  de 


mest  ansvarsfulde  til  at  være  hans  mis- 
sionærer." 

„Jeg  tror,  jeg  begynder  at  forstå,  Jeff." 
Biskop  Smith  sad  et  øjeblik  tavs  og 
trykkede  sine  tykke  fingre  mod  hinan- 
den. ,,Har  du  talt  med  din  far  om  det?" 
,,Kun  en  smule.  Jeg  har  i  det  hele  taget 
ikke  sagt  meget.  Men  i  hvert  fald  har  jeg 
fortalt  ham,  at  jeg  skulle  til  dette  møde  i 
aften." 

„Jeff,  måske  er  det  tid  nu  at  tale  med  din 
far.  Jeg  kender  ham;  han  er  en  god 
mand.  Tal  med  ham  og  kom  så  her 
tilbage.  Er  det  i  orden?" 
Samtalen  var  ikke  forløbet  helt,  som  jeg 
havde  planlagt  den.  Pludselig  vidste  jeg 
ikke  rigtigt,  hvad  jeg  skulle  gøre.  ,,Det  er 
i  orden,"  sagde  jeg,  og  vi  rejste  os. 
Biskop  Smith  fulgte  mig  til  døren,  og  lige 
efter  at  han  havde  trykket  min  hånd, 
trykkede  han  mig  ind  til  sig. 
„Husk  nu,"  sagde  han,  ,,at  komme  og 
tale  med  mig  igen." 
Idet  jeg  forlod  bygningen,  tænkte  jeg  på 
at  besøge  nogle  venner.  Jeg  overvejede 
også  at  tage  op  på  universitetet  og 
spadsere  en  tur  rundt  i  drivhusene.  Selv 
om  jeg  havde  taget  afgangseksamen, 
hjalp  jeg  stadig  professer  Gotlieb  med 
nogle  undersøgelser  af  solsikker.  Og  så 
bestemte  jeg  mig  alligevel  til  at  tage  hjem 
og  tale  med  far. 

Mine  forældre  er  temmelig  forstående. 
Vi  har  altid  kunnet  tale  rigtig  godt 
sammen.  Da  jeg  holdt  op  med  at  gå  til 
præstedømmemødet  og  derefter  til 
søndagsskolen  for  til  sidst  helt  at  holde 
mig  fra  kirken,  truede  de  mig  aldrig  eller 
råbte  ad  mig.  Jeg  er  overbevist  om,  at  de 
følte  sig  ulykkelige  derved,  men  jeg 
kunne  altid  mærke,  at  de  elskede  mig. 
Jeg  har  aldrig  helt  ignoreret  mine  foræl- 
dre, men  jeg  havde  venner  og  også 
skolen,  som  holdt  mig  temmelig  travlt 

optaget.  Men  da  jeg  igen  begyndte  at 
komme  i  kirken  -  tilskyndet  dertil  af  to 
storartede  hjemmelærere  -  sagde  jeg  ikke 
meget  derom  til  mine  forældre.  Jeg  hu- 
sker den  lille  pause,  der  opstod  den 
første  gang  jeg  bad  dem  følges  med  mig  i 
kirke,  så  jeg  kunne  komme  til  institut,  og 
at  far  så  sagde:  ,,Er  du  sikker  på  det?" 

Jeg  blev  forbavset,  da  jeg  kom  hjem  og 
så,  at  lysene  var  slukket  og  bilen  borte. 
Men  jeg  lagde  mærke  til,  at  lyset  i  gården 
var  tændt,  så  jeg  lod  bilen  stå  og  gik  om 
bag  huset.  Der  fandt  jeg  far  arbejdende 
på  sin  stolthed  og  glæde,  hans  lille, 
gamle  sejlbåd.  Da  jeg  var  lille,  plejede  vi 
at  tage  på  sejltur  på  Lourraine-søen, 
oppe  nordpå.  Båden  var  i  virkeligheden 
ikke  meget  værd.  Der  kunne  kun  være  én 
deri  ad  gangen,  men  vi  holdt  allesammcn 
meget  af  at  prøve  og  være  med,  selv  om 
vi  tilbragte  det  meste  af  tiden  i  søen  og 
ikke  i  båden.  Efterhånden  som  vi  alle 
blev  ældre,  fik  alle  mere  travlt,  og  vi  tog 
ikke  længere  så  ofte  ud  med  båden.  Til 
sidst  stod  den  lænet  op  mod  garagen, 
indtil  min  yngste  bror  kom  til  at  strejfe 
den  med  bilen;  så  gemte  vi  den  under 
noget  lærred  bag  huset.  Nu,  da  alle 
børnene  var  borte,  var  fars  interesse  for 
at  sejle  i  den  igen  blusset  op.  Sidste  år 
begyndte  han  at  arbejde  på  båden.  For 
et  par  uger  siden  hjalp  jeg  ham  med  at 
male  den  hvid. 

,,Ship  ohøj!"  råbte  jeg,  da  jeg  kom 
omkring  hjørnet. 

,,Hej  der,  sikken  en  overraskelse!  Lige 

hvad  jeg  havde  brug  for,  en  hjælpende 

hånd." 

„Det  lyder  godt.  Jeg  var  lige  i  nabolaget 

og  fik  lyst  til  at  komme  indenfor.  Hvor 

er  mor?" 

„Hun  er  kørt  hen  til  en  nabo.  Fik  du  så 

talt  med  biskop  Smith?" 

,,Sig  mig  -  hvad  er  der  blevet  af  det  med 
ikke  at  stille  spørgsmål?" 
„Det  er  jeg  ked  af  Men  jeg  tænkte  netop 
på  dig  i  aften.  Her,  tag  Uge  og  hjælp  mig 
lidt  med  sandpapiret."  Og  far  gav  mig  et 
stykke  fint  sandpapir.  Vi  begyndte  begge 
to  at  arbejde. 

,,Nå,"  sagde  jeg,  „du  vil  gerne  vide,  hvad 
vi  talte  om?" 

,,Hvad  er  der  blevet  af  aftalen  om  ikke  at 
spørge?" 

Jeg  smilede  fåret.  ,, Undskyld!" 
,, Fortalte  du  ham,  at  du  synes,  du  er  for 
gammel?" 
„Ja. . ." 

„Lod  han  sig  imponere  af  det?" 
Jeg  så  hurtigt  på  far.  Han  grinede  tilba- 
ge. „Nej,"  sagde  jeg,  „biskopper  lader 
sig  ikke  imponere  af  noget.  Det  er  nok 
det  samme  med  fædre!" 

„Det  skal  nok  passe.  Men  hvad  er  så 

dine  planer?" 

Jeg  gik  hen  til  husets  trappe  og  satte  mig 

ned.  „Jeg  ved  det  ikke.   Hvad  vil  du 

foreslå?" 


„Det  er  helt  op  til  dig  selv, 

Jeff.  Dig  og  Herren.  Har  du 

nogen  sinde  talt  med  ham  om 

fremtiden,  om  en  mission?"  .  .  . 

„Tror  du,  han  vil  svare  mig?" 

„Jeg  lover  dig,  han  vil." 


„Det  er  af  større  betydning,  hvad  du 
mener.  Det  er  op  til  dig  selv,  Jeff.  Dig  og 
Herren.  Har  du  nogen  sinde  talt  med 
ham  om  fremtiden,  om  en  mission?" 
Ordene  faldt  tungt  på  mig,  og  jeg  legede 
med  en  ,, Stolthenrikplante",  som  jeg 
havde  trukket  op.  „Nej,"  sagde  jeg  sag- 
te, forbavset  over  at  aftenen  var  så  stille. 
„Gør  det  noget,  at  jeg  spørger  hvorfor?" 
„Jeg  er  bange  for,  at  han  ikke  ville  svare 
mig  eller  ikke  ønske  mig.  Jeg  er  før  blevet 
ladt  i  stikken." 

Far  begyndte  igen  med  sandpapiret.  Jeg 
kiggede  op  mod  himlen  og  så  Venus 
skinne  klart.  ,,Er  det  ikke  en  skøn  båd?" 
spurgte  far. 

Jeg  var  glad  for  at  skifte  emne.  „Jo,  det 
er  det  sandehg.  En  virkehg  skønhed." 
,,Jeg  håber,  du  vil  tage  ud  at  sejle  med 
mig  engang." 

,,Det  kan  du  regne  med,  far." 
,,Det  kan  være,  hun  vil  synke  under  os!" 
„Nej,  nej,"  lo  jeg.  „Den  skal  nok  holde 
sig  flydende." 

„Jamen,  hun  var  jo  allerede  et  vrag." 
„Jamen,  se  på  den  nu,"  sagde  jeg.  ,,Vi 


kan  være  stolte  af  den.  Jeg  ville  være  en 
tåbe  ikke  at  sejle  med  så  god  en  båd  som 
denne  her."  Jeg  standsede  op  et  øjeblik 
og  så  hge  på  far.  ,,Ved  du  hvad,  jeg  har 
på  fornemmelsen,  at  der  er  noget,  du 
prøver  at  fortælle  mig." 
„Hør  her,  sønneke.  Vi  ville  allesammen 
være  ilde  stedte,  hvis  vi  ikke  kunne 
begynde  forfra,  når  vi  begår  en  fejl.  Så 
ville  vi  aldrig  få  lejlighed  til  at  blive 
bedre." 

„Du  har  ret,  far." 

„Hvorfor  spørger  du  ikke  Herren,  Jeff. 
Du  vil  måske  blive  overrasket" 
„Tror  du,  han  vil  svare  mig?" 
„Jeg  lover  dig,  at  han  vil." 
„Tak,"  sagde  jeg,  idet  jeg  så  på  fars 
hænder,  som  stadig  holdt  omkring  sand- 
papiret. ,,0g  jeg  mener  det." 
„Ved  du  hvad,  Jeff,  måske  var  det  bedst, 
om  du  fastede,  før  du  beder,  hvad  siger 
du?  Mor  og  jeg  vil  være  glade  for  at  faste 
sammen  med  dig." 

Vi  arbejdede  videre  med  sandpapiret,  og 
jeg  fortalte  far  om  arbejdet  hos  professor 
Gotlieb.  Da  mor  kom  hjem,  snakkede  vi 
om  at  faste  sammen.  Begge  mine  foræl- 
dre støttede  mig,  og  vi  blev  enige  om  at 
gøre  det. 

Da  jeg  kørte  hjemad,  kunne  jeg  mærke 
duften  afregn  på  granerne  oppe  i  bjerge- 
ne, blandet  med  den,  der  kom  fra  de 
blomstrende  æbletræer.  Jeg  tænkte  på 
forskelligt,  som  jeg  kunne  tænke  mig  at 
gøre,  før  jeg  begyndte  at  faste.  Og  for 
første  gang  vidste  jeg,  langt  tilbage  i 
hjernen,  at  jeg  ville  tale  med  biskop 
Smith  meget  snart,  måske  hurtigere,  end 
selv  han  forventede.  Og  denne  gang  ville 
jeg  gøre  det  uden  at  have  nogen  und- 
skyldninger parat.  D 


30 


Du  kan  klare  vanskelige 
situationer  og  heldigt  overvinde 
dem! 


En  af  de  mest  opmuntrende  og  in- 
spirerende oplevelser,  jeg  kommer  ud 


for,  er  at  træffe  unge  mænd  og  piger, 
som  virkelig  har  fundet  sig  selv  - 
sådanne  som  bestemmer  sig  til,  hvil- 
ken slags  mennesker  de  vil  være,  og 
derpå  udviser  mod  nok  til  at  hæve  sig 
over  omgivelsernes  pression,  for  at  bli- 
ve den  slags  Guds  børn,  som  han  vil 
være  tilfreds  med.  At  træffe  sådanne 

unge  mennesker  styrker  mit  vidnes- 
byrd og  øger  min  tillid  og  tro  på  frem- 
tiden. 

Jeg  traf  engang  en  ung  sømand,  som 
var  medlem  af  besætningen  på  en 
atomdrevet  undervandsbåd,  der  havde 
hjemsted  i  Skotland.  Han  var  det  ene- 
ste medlem  af  besætningen,  der  var 
medlem  af  Jesu  Kristi  Kirke  af  Sidste 
Dages  Hellige.  Denne  båd  foretog  rej- 
ser, der  kunne  tage  mange  uger.  Da 
denne  unge  mand  første  gang  kom  om 
bord,  fandt  han  væggene  i  lukafet  be- 
klædt med  mere  eller  mindre  utugtige 
billeder  af  halvnøgne  damer.  Det  gen- 
erede ham.  Han  tog  alle  billederne  ned 
og  tilintetgjorde  dem.  Han  var  helt 
klar  over  den  mulige  reaktion  fra  det 
øvrige  mandskabs  side,  men  ikke  des- 
to mindre  havde  han  mod  til  at  gøre 
det,  han  mente  var  rigtigt.  Ikke  et  ene- 
ste af  billederne  kom  op  at  hænge 
igen.  Tværtimod  begyndte  han  på  den- 
ne første  rejse  at  undervise  en 
søndagsskoleklasse,  der  blev  frekvente- 
ret af  to-tre  andre  mænd.  Han  lærte 
en  vigtig  lektie  derved  -  almindeligvis 
vil  andre  respektere  den,  som  har  mod 
til  at  handle  efter  sin  overbevisning  og 
ikke  er  bange  for  at  gøre  det,  han  eller 
hun  føler  er  rigtigt.  En  anden  gang 
traf  jeg  en  14-årig  ung  mand,  som  var 
en  fremragende  tennisspiller.  Han  hav- 
de vundet  alle  turneringer  i  et  område, 
der  omfattede  adskillige  stater.  Han 
var  kommet  til  semifinalen  i  en  meget 
vigtig  turnering,  der  skulle  afholdes  i 
en  fjerntliggende  by.  Da  han  kom  der- 
til, fandt  han  ud  af,  at  han  skulle  spil- 
le om  søndagen.  Han  fastholdt,  at  han 
ikke  ville  spille  søndag,  helt  klar  over, 
at  hvis  han  ikke  spillede,  ville  han  gå 
glip  af  kampen.  Men  nu  skete  der  det, 
at  det  blev  et  voldsomt  regnvejr  om 


søndagen,  så  alle  kampe  aflystes.  Han 
spillede  derefter  om  mandagen  og 
vandt  sin  kamp. 

Derefter  kørte  han  med  bus  sammen 
med  de  andre  vindere  til  de  afslutten- 
de kampe  i  en  anden  by,  til  en 
mesterskabsturnering,  der  omfattede 
alle  de  stater,  der  ligger  ud  til 
Atlanterhavet.  De  kom  dertil  næste 
søndag.  Træneren  gav  deltagerne  be- 
sked på  at  gå  ud  på  banerne,  straks 
efter  ankomsten,  og  påbegynde  træ- 
ningen. Men  vores  unge  mand  gik  ik- 
ke til  tennisbanerne.  Træneren  spurgte, 
hvorfor  han  ikke  trænede.  Han  sagde: 

,,Jeg  spiller  ikke  tennis  om  søndagen." 
Træneren  spurgte  ham  hvorfor.  Og 
hans  svar  var:  „Jeg  er  mormon." 

Jeg  er  sikker  på,  at  han  ønskede  at 
vinde  mesterskabet  for  sin  alders- 
gruppe mere  end  noget  andet,  og  alH- 
gevel  havde  han  afgjort  med  sig  selv, 
at  det  var  mere  vigtigt  at  holde 
sabbatsdagen  hellig  end  at  vinde 
mesterskabet  i  tennis.  For  ser  I,  han 
havde  fundet  sig  selv,  og  han  var  mo- 
dig og  ærlig  nok  til  at  leve  sit  liv  i 
henhold  til  de  principper,  han  havde 
lært.  Han  havde  truffet  sin  beslutning 
uden  at  tage  hensyn  til  omgivelsernes 
pression. 

I  et  andet  tilfælde  besluttede  en  L- 
pige-klassepræsidentinde,  at  hun  ville 
leve  op  til  sit  ansvar  for  at  aktivisere 
en  bestemt  pige,  selv  om  hendes  ledere 
mente,  at  tilfældet  var  næsten  håbløst. 
Hendes  biskop  fortalte  hende,  at  på 
grund  af  nogle  problemer  i  hjemmet 
og  af  andre  årsager,  var  der  meget 
små  chancer  for,  at  denne  pige  nogen 
sinde  ville  komme  i  kirken.  De  andre 
piger  i  klassen  lo,  da  de  fik  at  vide,  at 
det  var  et  af  deres  klasse- 

præsidentindes  mål  at  hjælpe  denne  pi- 
ge tilbage  til  kirken. 
Ikke  desto  mindre  var  hun  fast  beslut- 
tet på  at  blive  gode  venner  med  pigen 
og  bad  om,  og  fik  hjælp,  fra  en  anden 
pige  i  det  samme  nabolag.  De  begynd- 
te at  sige  „hej",  når  de  så  hende,  og 
standsede  altid  op  et  par  minutter  og 
talte  med  hende.  Så  fandt  de  påskud 
til  at  komme  og  besøge  hende.  Hun 
blev  valgt  til,  sammen  med  nogle  an- 
dre piger,  at  skulle  heppe  medlemmer- 
ne af  skolens  brydehold  op  ved  kamp- 
ene. L-pige-præsidentinden  bragte 
hende  en  buket  med  et  lykønsknings- 
kort i  den  anledning.  Denne 
fremgangsmåde  blev  anvendt  over  tre- 
fire  måneder.  Endelig  en  dag  accepte- 
rede pigen  en  indbydelse  til  at  komme 
i  søndagsskolen.  Den  følgende  uge  var 
hun  der  igen,  og  den  uge  kom  hun 
også  til  GUF.  På  grund  af  sin  tro  og 
sit  mod  påvirkede  en  ung  L-pige  en 
anden  pige  i  hendes  alder  til  at  tage  de 
første  skridt  til  at  blive  aktiv  i  kirken. 
Visdom,  mod  og  tro  kommer  også  til 
udtryk  i  beretningen  om  en  anden  ung 
pige  fra  et  andet  land.  Hun  havde 
opnået  ualmindelig  stor  succes  i  sit  ar- 
bejde. Hun  var  en  smule  ældre  end 
hvad  man  sædvanligvis  betragter  som 
giftealderen.  Hun  havde  i  en  meget 
ung  alder  truffet  den  beslutning,  at 
skulle  hun  nogen  sinde  giftes,  skulle 
det  ske  i  templet.  Hvor  hun  boede,  var 
enlige  unge  mænd  nærmest  et  særsyn. 
Jeg  tror,  at  hun  selv  tvivlede  på,  at 
hun  nogen  sinde  ville  blive  gift.  Men 
en  dag  traf  hun  en  ung  mand.  Selv  om 


han  ikke  var  medlem  af  kirken,  gik 
hun  ud  med  ham.  De  blev  forelskede. 
Han  friede.  Hun  sagde  til  ham,  at  hun 
gerne  ville  gifte  sig  med  ham,  men  at 
det  kun  kunne  ske  i  templet.  Han  ind- 
villigede i  at  få  missionærlektierne  og 
blev  omvendt  og  døbt.  De  ventede  et 
år  og  holdt  sig  værdige  til  et  tempe- 
lægteskab. Jeg  traf  hende  på  hendes 
bryllupsdag.  Jeg  tror  ikke,  jeg  nogen 
sinde  har  set  en  kønnere  og  mere  lyk- 
kelig brud.  Hun  havde  mange  år  tidli- 
gere afgjort  med  sig  selv,  hvilke  evige 
velsignelser  hun  ville  leve  for,  og  den 
dag  erfarede  hun  den  vidunderlige  fø- 
lelse man  får,  når  man  når  det  aller- 
vigtigste, evige  mål  til  trods  for,  at 
chancerne  derfor  havde  været  så  uen- 
deligt små. 

Verden  i  dag  er  forvirret  over  de 
allestedsnærværende  modsætninger. 
Det  menneske,  der,  ungt  eller  gam- 
melt, har  et  mål  i  sit  liv,  og  kender 
vejen,  er  i  sandhed  heldigt  stillet.  Det- 
te er  kun  nogle  få  eksempler  på,  hvad 
unge  mennesker  kan  gøre,  når  de 
forstår,  hvem  de  virkelig  er.  De  bliver 
bogstavelig  talt  et  lys  på  bjerget  for  al- 
le i  nabolaget.  Det  er  mit  håb  og  min 
bøn,  at  alle  unge  sidste  dages  hellige 
vil  studere  og  bede  for  at  få  et  vidnes- 
byrd om  sit  virkelige  forhold  til  Frel- 
seren og  et  vidnesbyrd  om  evangeliet. 
Når  det  sker,  vil  kirkens  unge  blive  en 
endnu  stærkere  påvirkning  for  det  go- 
de i  verden  og  samtidig  opnå  den  ind- 
re fred,  der  kun  kommer  fra  vor  him- 
melske Fader  -  „den  fred,  der  overgår 
al  forstand."  (Fil.  4:7)  D 

EN  CELESTIAL  MISSIONÆR 


John  Jarvis 


Ældste  Michael  C.  Tolman  blev  stedt 
til  hvile  på  den  lille,  fredelige  kirkegård  i 
Salmon  i  staten  Idaho  på  den  tid  af  året, 
da  foråret  brød  ud  i  grønt,  blomstrende 
liv  til  markerne  og  bjergene  i  hans  føde- 
by. 

På  gravstenen  står  indledningen  til  hans 
historie:  Født  den  25.  maj  1957;  død  den 
1.  maj  1979.  Mike  Tolman  var  land- 
mandssøn. Han  var  det  tredie  barn  i  en 
familie  med  seks  børn  på  en  gård  i  det 
sydlige  Idaho.  Han  elskede  det  primitive 


liv  som  f.eks.  at  ride  sin  egen  hest,  at 
vandre  i  bjergene  og  at  tage  på  telttur. 
Mike  Tolman  var  missionær,  og  han  var 
god  til  det.  I  et  brev  til  familien  Tolman 
skrev  én  af  hans  kammerater,  at  han 
ikke  kunne  tænke  sig  nogen  bedre  titel 
for  Mike  end  ,,Celestial  missionær", 
altså  en  Guds  tjener  af  bedste  karat.  Den 
titel  passer  godt. 

Ældste  Tolman  begyndte  sin  fuldtids- 
mission  i  juni  1976  i  Virginia  Roanoke 
missionen,  USA.  Præsident  og  søster 

Joseph  McPhie  følte  fra  hans  første  dag, 
at  han  havde  et  hek  særhgt  forhold  til 
Herren.  De  erindrer  at  han  udstrålede 
„en  ærbødighed,  ydmyghed  og  kærlig- 
hed, der  var  en  inspiration  for  os  og  alle 
hans  missionærkammerater." 
Præsident  Frank  Moscon,  der  overtog 
ledelsen  af  missionen  under  anden  halv- 
del af  ældste  Tolmans  mission,  betragte- 
de ham  som  en  missionær,  han  ikke 
behøvede  at  bekymre  sig  for.  Han  vidste, 
at  Mike  Tolman  var  en  ældste,  som  ville 
gøre  det  rigtige.  I  august  1977  kaldte 
præsident  Moscon  ham  som  zoneleder. 
Nogle  måneder  senere  klarede  ældste 
Tolman  sig  så  godt,  at  præsidenten  følte 
sig  inspireret  til  at  kalde  ham  som  en  af 
sine  personlige  assistenter.  Før  denne 
kaldelse  kunne  føres  ud  i  livet,  begyndte 
de  alvorlige  begivenheder,  der  skulle 
afsløre  ældste  Michael  Tolmans  sande 
karakter. 

Den  30.  januar  1978  modtog  præsident 
Moscon  en  express  telefonsamtale  fra 
den  by,  ældste  Tolman  arbejdede  i.  Æld- 
ste Tolman  var  brudt  sammen  med  fryg- 
telige smerter  i  bryst  og  mave.  Den  ene 
lunge  var  helt  fyldt  med  væske.  Den 
måtte  punkteres  og  tømmes.  Præsident 
Moscon  gav  sin  tilladelse,  og  to  hele  liter 
væske  blev  fjernet  fra  denne  lunge.  Æld- 
ste Tolman  blev  fløjet  til  Roanoke  for  at 
blive  gennemundersøgt.  Præsidenten  fik 
at  vide  af  ham,  at  han  havde  haft  mange 
smerter  i  mere  end  to  måneder  før 
sammenbruddet.  Tre  gange  havde  han 
været  hos  en  læge.  Hver  gang  var  de 
foreløbige  diagnoser  forskeUige.  Efter 
den  tredie  vendte  han  ikke  tilbage.  Læ- 
gen behandlede  missionærerne  gratis. 
Ældste  Tolman  syntes  han  brugte  mere 
end  sin  andel  af  den  gratis  konsultation. 
,,Jeg  mente  at  denne  sygdom  enten  ville 
forsvinde  af  sig  selv,  eller  at  den  ville 


komme  til  det  punkt,  hvor  der  måtte 
gøres  noget  ved  den,"  fortalte  han  senere 
sine  forældre. 

Resultaterne  af  undersøgelserne  i  Roa- 
noke bragte  sørgelige  nyheder  -  det  var 
kræft.  Ældste  Tolmans  forældre,  bror  og 
søster  James  Rex  Tolman  fra  Salmon  2. 
ward,  Salmon  stav  i  Idaho,  fløj  straks 
østpå.  Der  blev  foretaget  en  operation 
og  et  stort  stykke  af  ældste  Tolmans 
lunge  blev  fjernet.  To  mindre  stykker 
blev  også  fjernet.  Missionen  fastede  for 
hans  helbredelse.  Hans  ward  derhjemme 
holdt  sig  i  konstant  forbindelse  med 
Tolman  familien.  Der  kom  kort  og  breve 
fra  hele  Virginia  staten  og  fra  mange 
steder  i  USA.  Men  ældste  Tolman  havde 
kun  én  bekymring:  „Dette  betyder  vel 
ikke,  at  jeg  må  rejse  hjem  fra  min 
mission?" 

Da  lægerne  foreslog  at  sende  ham  til  Salt 
Lake  City  for  at  blive  behandlet  med 
radium,  havde  han  et  andet  forslag: 
„Lad  mig  blive  her  i  Virginia,  så  jeg  kan 
fortsætte  min  mission  ind  mellem  be- 
handlingerne." Præsident  Moscon  kon- 
sulterede lægerne  uden  ældste  Tolmans 
vidende  for  at  høre,  hvordan  hans  chan- 
cer var  for  eventuelt  at  vende  tilbage  til 
sin  mission.  De  var  meget  bestemte.  Der 
var  intet  håb.  Ældste  Tolman  ville  ikke 
kunne  overleve. 

Da  ældste  Tolman  forlod  missions- 
hjemmet  i  Roanoke,  sagde  bror  Tolman 
til  præsident  Moscon:  „Hvis  Michael 
ikke  kommer  tilbage,  så  giv  hans  cykel 
til  en  ældste,  som  har  brug  for  den 
hjælp."  Faderen  blev  venhgt  men  be- 
stemt rettet  af  sin  søn.  ,,Far,  hvorfor 
bliver  du  ved  med  at  sige  hvis?  Når  jeg 
vender  tilbage,  vil  vi  bestemme,  hvad  der 
skal  gøres  med  den." 
Med  denne  følelse  forlod  ældste  Tolman 
Virginia  Roanoke  Missionen.  Men  da 

han  gik  ombord  i  flyet  til  Salt  Lake  City, 
var  der  i  hans  kuffert  en  liste  over 
samtlige  missionærer  i  missionen,  deres 
adresser  og  en  mængde  af  missionens 
brevpapir.  Fra  sin  hospitalsseng  arbej- 
dede ældste  Tolman  som  en  særlig  assi- 
stent til  præsident  Moscon,  idet  han 
sendte  en  stadig  strøm  af  breve  ud  i 
missionen  de  næste  tre  måneder.  I  den 
tid  blev  han  en  central  figur  for  hele 
missionen.  Missionærerne  fik  styrke 
gennem  ham  til  at  klare  deres  egne 
vanskeligheder.  Præsident  Moscon  for- 
bavsedes gang  på  gang,  når  missionærer 
rejste  sig  til  missionskonferencer  for  at 
sige,  at  de  havde  fået  brev  fra  ældste 
Tolman,  og  for  at  fortælle  om  dets 
indflydelse  på  deres  missionering.  Man- 
ge satte  ham  som  deres  forbillede.  Når 
en  ældste  beskadigede  et  ben  eller  havde 
andre  oplevelser,  som  normalt  ville  have 
virket  nedslående,  blev  arbejdet  ikke 
sinket  et  øjeblik,  for  ,,hvis  ældste  Tol- 
man kan  gøre  det,  kan  jeg  også!"  Han 
forenede  missionen.  Der  blev  opnået  nye 
rekorder  i  fremgangen.  Ikke  færre  end 
128  blev  døbt  på  en  enkelt  måned.  Men 
alt  det  var  kun  begyndelsen  til  det  endeh- 
ge  højdepunkt  i  det  arbejde,  der  blev 
ydet  af  en  „celestial  missionær",  for  dem 
i  Virginia  Roanoke  Missionen. 
Den  27.  april  1978,  tre  måneder  efter 
ældste  Tolmans  sørgelige  afbrydelse  af 
sit  arbejde  i  Virginia,  vendte  præsident 
Moscon  tilbage  til  missionshjemmet, 
hvor  han  fandt  et  budskab:  Ældste 
Tolman  ville  ankomme  til  lufthavnen  et 
par  timer  senere  -  vær  så  venlig  at  hente 
ham.  Han  havde  holdt  sit  løfte.  Han  ville 
komme  tilbage.  Lidt  efter  blev  der  ringet 
fra  kirkens  missionærkomité  i  Salt  Lake 
City  for  at  forklare.  Ældste  Tolman 
havde  fået  fire  ugers  pause  i  behandlin- 
gerne, for  at  man  kunne  konstatere,  om 


kræften  var  blevet  standset.  Han  gik  lige 
til  missionærkomiteen  og  bad  om  at  få 
lov  til  at  vende  tilbage  til  det  arbejde, 
han  elskede.  ,,Vi  kunne  ikke  nægte  ham 
det,  præsident,"  var  alt,  hvad  de  kunne 
sige. 

Ældste  Tolman  ankom  til  Roanoke  og 
hilste  præsident  Moscon  ,,med  et  smil  så 
bredt,  at  det  næsten  nåede  sammen  i 
nakken". 

,,Hvor  skal  jeg  hen,  præsident?"  var  alt, 
hvad  han  ønskede  at  vide.  Svaret  var  - 
hvor  som  helst.  Han  gennemrejste  mis- 
sionen, arbejdede  sammen  med  missio- 
nærerne og  talte  ved  missionær- 
konferencer, ved  stavs-  og  wardsmøder 
og  ved  firesides.  Joseph  Draper,  en  æld- 
ste fra  Bountiful,  Utah,  og  assistent  til 
præsidenten,  som  rejste  sammen  med 
ham,  var  dybt  imponeret  over  den  kraft, 
hvormed  han  talte.  „Han  var  en  fanta- 
stisk inspiration  ikke  bare  for  mig  men 
for  enhver,  som  lyttede  til  det  budskab 
og  det  vidnesbyrd,  han  bragte.  Han 
havde  opnået  en  forbløffende  styrke 
gennem  sine  prøvelser."  En  anden  mis- 
sionær, Val  Chadwick  Bagley  fra  Mis- 
sion Viejo,  Californien,  som  arbejdede 
med  i  denne  tid,  skrev  dette  i  sin  dagbog: 
,,Vi  går  ud  og  missionerer  sammen,  og 
han  går  bare!  Han  elsker  det  .  .  .  og  han 
elsker  når  det  går  godt.  Det  er  en 
fornøjelse  at  gå  med  ham,  for  jeg  tror 
ikke,  nogen  nogen  sinde  kunne  blive  sur 
på  ham."  Ældste  Gordon  Johnson  fra  El 
Centro,  Californien,  taler  om  dåbs- 
handlinger. ,,Vi  havde  undervist  en  fa- 
milie i  fem  måneder,  før  ældste  Tolman 
kom.  Kun  nogle  i  familien  var  medlem- 
mer af  kirken,  men  resten  blev  døbt, 
mens  han  var  her  og  hjalp  os  med  at 
undervise  dem."  En  anden  ung  familie 
på  fire  blev  undervist  og  døbt.  Ældste 
Johnson  opsummerer  lovprisningerne  af 

Mike  Tolman  i  denne  udtalelse:  „Han 
elskede  Herren  og  folket  så  meget,  at 
han  gav  alt  for  dem.  Han  var  parat  til  at 
yde  ethvert  offer  for  at  kunne  tjene." 
Mens  ældste  Tolman  rejste  rundt  og 
arbejdede  sammen  med  forskellige 
missionærkammerater,  kom  der  bestan- 
digt breve  til  præsident  Moscon,  fyldt 
med  taknemmelighed  over  hans  ekse- 
mpel. I  Norfolk,  Virginia,  hørte  en  dame 
om  ham  og  ræssonnerede,  at  hvis  en  ung 
mand  af  hans  kaliber  ville  give  sit  liv  for 
bare  at  fortælle  folk  om  Gud,  så  var  hans 
budskab  værd  at  undersøge.  Hun  blev 
senere  døbt. 

Selv  om  disse  sidste  uger  gik  strålende 
for  ældste  Tolman,  var  de  absolut  ikke 
lette.  Han  havde  bestandigt  smerter  efter 
de  tidligere  behandlinger  og  fra  det,  der 
var  tilbage  af  kræften.  Engang  da  de 
rejste  missionen  rundt  i  bil,  blev  præsi- 
dent Moscon  opmærksom  på  ældste 
Tolmans  kamp  for  at  skjule  et  særligt 
pinefuldt  smerteanfald.  Præsidenten 
bekendtgjorde  øjeblikkelig  for  de  andre 
ældster  i  vognen,  at  det  var  tid  til  en 
frokostpause,  og  de  tog  et  langt  hvil. 
Ældste  Bagley  sagde  senere:  ,,Jeg  kan 
slet  ikke  forestille  mig  alt  det,  han  måtte 
gennemgå,  men  jeg  ved,  at  når  han  var 
sammen  med  mig,  kunne  ingen  ane,  at 
der  var  noget  som  pinte  ham."  Mike 
Tolmans  eneste  ønske  var  at  give  Herren 


en  fuldstændig  og  succesrig  mission. 
Han  gav  ikke  smerter  lov  til  at  standse 
sig. 

Da  ældste  Tolmans  tildelte  fire  uger  var 
omme,  fandt  han  en  udvej  til  at  bUve  to 
uger  mere.  Ved  slutningen  af  de  to  uger 
kom  han  til  præsident  Moscon  og  sagde 
stilfærdig,  men  fuld  af  håb:  ,, Præsident, 
kan  du  udsætte  min  afløsning?  Jeg  har 
tilbragt  tre  måneder  på  hospitalet.  Jeg 
lovede  Herren  to  år,  og  jeg  har  kun  givet 
21  måneder.  Jeg  vil  gerne  arbejde  3 
måneder  mere."  Præsident  Moscon  talte 
meget  længe  med  ham  og  overbeviste 
ham  til  sidst  om,  at  hans  indsats  var 
acceptabel  for  Gud. 
Den  12.  juni  1978  var  en  svær  dag  for 
præsident  og  søster  Moscon  og  for  alle  i 
Virginia  Roanoke  missionen.  Ældste 
Tolman  gik  ombord  i  et  fly  sammen  med 
ældste  Robert  D.  Hales  fra  De  halvf- 
jerds' første  Kvorum,  og  sagde  et  sidste 
farvel  til  to  fulde  års  tjeneste,  som  han 
nægtede  at  bytte  selv  for  sit  eget  liv. 
Mindre  end  et  år  senere  satte  sygdom- 
men det  endelige  punktum  i  Mike  Tol- 
mans historie.  På  hans  gravsten  i  Sal- 
mon, Idaho,  er  der  indgraveret  en  lille 
del  af  hans  liv.  Historien  i  sin  helhed  er 
indgraveret  i  hjertet  og  tilværelsen  hos 
dem,  der  kendte  ham.  For  dem  er  der 
ingen  tvivl  om,  at  ældste  Michael  C. 
Tolman  var  ,,en  celestial  missionær".  D 


På  omslaget:  Billeder  fra  Ahoh  Gren,  den  første  gren  der  blev  organiserede  i  Nigeria. 

